U korak sa savremenim tehnologijama - Glas Podrinja\nPORTAL I APLIKACIJA “GLASA PODRINjA”\nU korak sa savremenim tehnologijama\nTokom 74 godine trajanja “Glas Podrinja” se pojavio u javnosti 3.700 puta, odštampano je oko 30.000.000 primeraka. Navedene cifre sa jedne strane izazivaju poštovanje, sa druge obavezu sadašnjem menadžmentu da se ono što je bilo dobro decenijama sačuva i unapredi u skladu sa zahtevima sadašnjeg trenutka.\n-Početkom godine smo najavili da pored primarne vizije unapređenja štampanog izdanja imamo i ideju da iskoračimo u budućnost uz pomoć savremenih tehnologija. Sa tim ciljem, u proteklom periodu dosta energije, rada i truda smo uložili u osposobljavanje i razvijanje našeg portala koji je istovremeno podržan i android aplikacijom. Danas, kada su i portal i aplikacija u funkciji, sa zadovoljstvom možemo da konstatujemo da smo postali zanimljivi i onim ciljnim grupama kojima ranije nismo bili - ističe direktor lista “Glas Podrinja” Zoran Živković, i dodaje.\n-Ono na šta smo posebno ponosni je činjenica da smo, koliko je nama poznato, jedini list u regionu, a drugi na nivou Srbije koji je svojim korisnicima omogućio usluge E komerca. U saradnji sa programerima banke Intesa i šabačke kuće za marketing i konsalting “Kato”, razvili smo E komerc platformu, koja svim našim korisnicima omogućuje da naše usluge naruče i plate elektronski, bezgotovinskim putem preko visa i masterkarda.\nPored nas, ovakav način poslovanja u našoj zemlji ima samo list “Politika”, a u regionu sarajevsko “Oslobođenje” i zagrebački “Večernji list”.\nPrema Živkovićevim rečima, implementacija ovakvog programa se pokazala kao komplikovana procedura, koja je pre svega iziskivala usklađivanje sa zakonskim propisima, bankarskim standardima, standardima kartičarskih organizacija. Profesionalna podrška programera iz firme “Kato” je u ovom smislu bila od neprocenjivog značaja, mada je korist bila obostrana: “Glas Podrinja” je postao prva medijska kuća u Mačvanskom okrugu koja je zakoračila u svet elektronske trgovine, a stručnjaci iz agencije “Kato” su stekli neprocenjivo iskustvo.\n-Zahvalio bih se “Glasu Podrinja” na uloženom poverenju, jer kada vas angažuje kuća sa takvom tradicijom, takvim imenom i renomeom to pre svega obavezuje da se poručena usluga uradi na maksimalnom nivou koji nam je trenutno dostupan. Kao što je Živković već napomenuo, po našim saznanjima, na teritoriji Šapca i Mačvanskog okruga u “Glasu Podrinja” je uveden prvi sistem koji korisnicima omogućava plaćanje usluga putem kartica, ne samo kada govorimo o medijskim kućama nego, uopšte u privredi. Put kojim smo omogućili korisnicima iz bilo kog dela Mačve, Srbije ili sveta, da usluge naručuju i plaćaju bez dolaska na šalter nije bio ni malo lak, ali ga je bilo zadovoljstvo preći jer smo njime dosta toga naučili i tim iskustvom stvorili odličnu bazu za dalji napredak - istakao je u ime agencije “Kato” Zoran Jovanović.\nPored portala na kojem čitaoci uz informacije mogu pronaći čitav set usluga, želja menadžmenta “Glasa Podrinja” je bila da omogući što većem broju građana da se iz sata u sat informišu o aktuelnostima iz Šapca, najznačajnijim događajima iz Srbije, zanimljivostima iz sveta preko svojih android telefona. Do danas je evidentiran broj od oko 1.000 korisnika navedene aplikacije, dok je sledeći korak proširenje ove mogućnosti na telefone koji koriste IOS platformu.\n-Kada je reč o androidu još uvek smo u nekom probnom periodu. Zadovoljni smo povratnom informacijom koju dobijamo od korisnika i ponosni na činjenicu da je naš “Glas” posle 74 godine nedeljnog informisanja prešao na dnevno online novinarstvo. Ovo je bio jako zahtevan posao koji je iziskivao i dodatnu edukaciju novinara kao i inoviranje tehničke opreme - objašnjava Živković.


Pobede Vašingtona, Hjustona i Golden Stejta (VIDEO) - Soskanal\n» Pobede Vašingtona, Hjustona i Golden Stejta (VIDEO)\nObjavio Branislav Popović 20/04/2017 - 14:20\nPobede Vašingtona, Hjustona i Golden Stejta (VIDEO)\nKošarkaši Vašingtona, Hjustona i Golden Stejt u noći izmedju srede i četvrtka ostvarili su pobede i tako poveli sa 2:0 četvrtfinalnim serijama plej-ofa NBA lige.\nSve tri ekipe iskoristile su prednost domaćeg parketa. Vašington je 109:101 pobedio Atlantu, dok je Hjuston sa 115:111 savladao Oklahomu, a Golden Stejt je bio ubedljiv protiv Portlanda sa 110:81.\nNajuzbudljivije je bio u Teksasu, gde je Oklahoma gotovo tokom tri i po četvrtine bila u prednosti, ali na kraju nije uspela da dodje do trijumfa i brejka pred mečeve na svom parketu. Hjuston je do pobede predvodio Džejms Harden sa 35 poena i osam asistencija, dok je Erik Gordon postigao 22, a Lu Vilijams ubacio je jedan manje. Još jedno impresivno veče u ekipi Oklahome imao je Rasel Vestbruk. On je postigao 51 poen, uz 13 asistencija i 10 skokova, a Andre Robinson postigao je 12.\nVašington i Atlanta takodje su odigrali zanimljivu utakmicu, ali je tim iz prestonice SAD na kraju dobrom igrom u finišu prelomio i uspeo da odbrani domaći teren. Najefikasniji u pobedničkom timu bio je Džon Vol sa 32 poena i devet skokova, dok je Bredli bil ubacio 31, a Marćin Gortat postigao je 14 poena i imao 10 skokova. Pol Milsap je sa 27 poena predvodio Atlantu, dok je Denis Šreder postigao 23.\nGolden Stejt je potvrdio dominaciju u Zapadnoj konferenciji i lako došao do trijumfa bez Kevina Durenta. Stef Kari je sa 19 poena bio najefikasniji u pobedničkom timu, dok je Klej Tompson postigao 16, a jedan manje ubacio je Džaval Mekgi. S druge strane u timu Portlanda istakao se Mauris Harkles sa 15 poena, dok je 12 postigao Demijen Lilard.\nVideo of 0r_KfH211R4


Zglobni robot za inspekciju vodovodnih cevi sa laganim dodirom - Gradjevinarstvo.rs\nKada je reč o robotima koji obavljaju unutrašnje inspekcije vodovodnih cevi, praktično svaki od njih se kreće uz pomoć guma ili gusenica. Međutim, kako se ta guma prihvati unutrašnje strane cevi, ona slučajno odlomi čestice rđe koje na kraju završe u slavinama ljudi. U nastojanju da reši ovaj problem, TRACT projekat Evropske unije je razvio zglobni inspekcijski robot na propelerski pogon koji dira unutrašnjost cevi što je moguće manje.\nTrenutni 3D štampani prototip je stvoren od strane norveške istraživačke grupe SINTEF (koja je prethodno razvila inspekcijski robot za cevi na točkovima), zajedno sa kompanijom Breivoll Inspection Technologies i studiom za industrijski dizajn Inventas.\nRobot ima zglobno segmentirano telo, sa propelerima koji se nalaze na svakom kraju. Dok ti propeleri obezbeđuju snagu da pomere robota, peraja sa oprugama koje se nalaze na njegovom telu lagano dodiruju unutrašnjost cevi, čisto onoliko koliko je potrebno da se spreči kontakt većeg dela robota sa površinom cevi.\nU zavisnosti od toga koji se propeler aktivira, robot može da se kreće napred ili nazad kroz cevi najmanjeg prečnika od 10 centimetara. Robot može da putuje i do 150 metara, tokom kojih je sposoban da skreće i pod uglovima od 90 stepeni, i zatim da se jednostavno vrati unazad kroz cev do svog polazišta.\nRobot obavlja svoje inspekcije korišćenjem 64 ugrađenih ultrazvučnih transduktora. Emitovanjem ultrazvučnih signala u zidove cevi, a zatim analizom reflektovanih signala, robot je u stanju da utvrdi debljinu metala. Ukoliko je značajna količina te debljine nestala usled korozije na bilo kojoj lokacije, transduktori će to otkriti.\nProjekat TRACT je počeo decembra prošle godine, i očekuje se da će biti završen sledeće godine. Možete pogledati robota u akciji u video snimku ispod.


Patrušev sa američkim kolegom razgovarao o produženju Sporazuma o strateškom naoružanju - Sputnjik Srbija\n17:58 25.01.2021 Preuzmite kraći link\nKako je saopštila pres služba aparata Saveta bezbednosti Rusije, razgovor je održan na inicijativu Vašingtona.\n„Nikolaj Patrušev i Džejkob Salivan razgovarali su o produženju Sporazuma o strateškom ofanzivnom naoružanju, kao i o perspektivama za razvoj rusko-američke saradnje u oblasti bezbednosti“, navodi se u saopštenju.\nRanije je portparolka Ministarstva spoljnih poslova Rusije Marija Zaharova izjavila da je započeo praktičan rad na produženju Sporazuma o strateškom ofanzivnom naoružanju na ekspertskom nivou.\nU oktobru 2020. godine Bela kuća je saopštila da neće prihvatiti predlog Rusije o produženju Sporazuma na godinu dana bez ikakvih uslova. SAD su predlagale da se Sporazum produži pod uslovom da strane zamrznu svoj nuklearni arsenal.\nPredsednik Rusije Vladimir Putin predložio je oktobra prošle godine da se ovaj Sporazum produži na godinu dana bez ikakvih preduslova.\nPentagon: Produženje sporazuma START 3 - veća bezbednost za Amerikance\nNATO pozdravlja odluku Bajdena da produži START 3 – Rusija: Može, ali pod jednim uslovom\nsporazum o strateškom ofanzivnom naoružanju, Džejk Salivan, Nikolaj Patrušev


Beograd domaćin Euro Prajda 2022.godine\nEvropske Prajd organizacije odabrale su Beograd Prajd za domaćina Euro Prajda 2022. godine za šta je glasalo 71 odsto članova Asocijacije Evropskih Organizatora Prajdova (EPOA) na godišnjoj generalnoj skupštini koja je juče održana u Bilbau.\nBeograd je privukao 71 odsto glasova članova na godišnjoj generalnoj skupštini Asocijacije Evropskih Organizatora Prajdova (EPOA) u subotu u Bilbau, saopštila je ova asocijacija. Kristin Garina, predsednica EPOA-e, izjavila je da je Prajd je oduvek bio protest i EuroPrajd će ...\nBeograd Prajd saopštio je da će Beograd biti domaćin, a Beograd Prajd organizator evropske manifestacije "EuroPrajd 2022", 2022. godine. Kako se u saopštenju navodi, na godišnjoj konferenciji Evropske asocijacije organizatora prajdova (EPOA), Beograd Prajd je izabran u ...\nOdržan 42. protest "Jedan od pet miliona"\nBeograd -- Protest "Jedan od pet miliona", 42. po redu, održan je večeras ispred Filozofskog fakulteta u Beogradu. Protestna kolona kretala se sa Platoa, ulicama Vase Čarapića, Kolarčevom, Terazijama, Prizrenskom, Brankovom, zatim Pop Lukinom, Kneza Sime Markovića, Pariskom i ...\nNa godišnjoj konferenciji Evropske asocijacije organizatora prajdova (EPOA), "Beograd Prajd" je osvojio titulu grada domaćina i organizatora evropske manifestacije "Euro Prajd" 2022. godine, pobedivši ostale kandidate – Barselonu, Lisabon i ...\nBeograd domaćin Euro Prajda 2022. godine Na godišnjoj konferenciji Evropske asocijacije organizatora prajdova (EPOA), Beograd Prajd je osvojio titulu grada domaćina i organizatora evropske manifestacije Euro Prajd 2022 godine, pobedivši ostale kandidate, Barselonu, Lisabon i ...\nČetvrtak, 12. septembar: Kao i svake godine, četvrtak pred Prajd je početak završne faze priprema. Većina gostiju iz regiona i Evrope stigli su u Beograd. Jutros smo se sastali sa policijom po poslednji put pred Prajd i ponovo prošli sve detalje koji se tiču šetnje.\nBEOGRAD DOMAĆIN EURO PRAJDA 2020: Odluka doneta na godišnjoj konferenciji Evropske asocijacije organizatora prajdova\nBEOGRAD - Na godišnjoj konferenciji Evropske asocijacije organizatora prajdova (EPOA), Beograd Prajd je osvojio titulu grada domaćina i organizatora evropske manifestacije Euro Prajd 2022 godine, pobedivši ostale kandidate, Barselonu, Lisabon i Dablin.\nBeograd -- Na godišnjoj konferenciji Evropske asocijacije organizatora prajdova Beograd Prajd je osvojio titulu grada domaćina Euro Prajd 2022 godine Beograd je izabran za organizatora ove evropske manifestacije nakon što je pobedio ostale kandidate - Barselonu, Lisabon i Dablin.\nNa godišnjoj konferenciji Evropske asocijacije organizatora prajdova (EPOA), Beograd Prajd je osvojio titulu grada domaćina i organizatora evropske manifestacije Euro Prajd 2022 godine, pobedivši ostale kandidate, Barselonu, Lisabon i Dablin Na godišnjoj konferenciji Evropske ...\nBeograd Prajd saopštio je danas da će Beograd biti domaćin, a da Beograd Prajd organizator evropske manifestacije "EuroPrajd 2022", 2022. godine. Kako se u saopštenju navodi, na godišnjoj konferenciji Evropske asocijacije organizatora prajdova (EPOA), Beograd Prajd je izabran u ...\nBizLife - 22.09.2019\nNa godišnjoj konferenciji Evropske asocijacije organizatora prajdova Beograd Prajd je osvojio titulu grada domaćina Euro Prajd 2022 godine. Beograd je izabran za organizatora ove evropske manifestacije nakon što je pobedio ostale kandidate – Barselonu, Lisabon i Dablin.\nBeograd Prajd ispred Barselone, Dablina i Portugala Evropske Prajd organizacije odabrale su Beograd Prajd za domaćina Euro Prajda 2022. godine za šta je glasalo 71 odsto članova Asocijacije Evropskih Organizatora Prajdova (EPOA) na godišnjoj generalnoj skupštini koja je juče ...


Juventus – Arsenal Serbia\nLihštajner potpisuje na godinu dana\nKako javljaju mnogobrojni ostrvski mediji danas, prelazak Stefana Lihštajnera u Arsenal je sve izvesniji. Švajcarski reprezentativac (34) će, navodno, potpisati jednogodišnji ugovor s klubom, s opcijom da ostane i sezonu nakon sledeće, ukoliko obe strane budu zadovoljne dotadašnjom saradnjom. Lihštajneru je na kraju sezone istekao ugovor s italijanskim šampionom Juventusom, a sam igrač je još … Read more\nKategorije Vesti Oznake Juventus, Lihštajner, Stefan, transfer\n25. maja 2018. / autor: Nikola\nArsenal je u pregovorima sa defanzivcem Juventusa Stefanom Lihtšajnerom, kome ovog leta ističe ugovor, prenosi Gardijan. Tridesetčetvorogodišnji Švajcarac, koj će biti kapiten svog nacionalnog tima na predstojećem Svetskom prventsvu, bi tako mogao postati prvo pojačanje londonskog kluba od dolaska Unaja Emerija. Lihtšajner, koji je u Juventus došao 2011. godine, je prethodno dovođen u vezu sa … Read more\nKategorije Arsenal Oznake Juventus, Lihtštajner\n5. juna 2017. / autor: Nikola\nVojčeh Ščesni će za obeštećenje od 16 miliona evra preći u Juventus, prenosi Skaj sports. Šampion Italije je u načelu postigao dogovor sa Arsenalom, a Poljak će potpisati četvorogodišnji ugovor po kome će zarađivati oko 4 miliona godišnje. Ščesni je poslednje dve godine proveo na pozajmici u Romi, a u Juventusu će u prvoj sezoni … Read more\nKategorije Arsenal Oznake Juventus, Ščesni


POJAČANA KONTROLA: Vozači turističkih autobusa i dalje voze bez odmora | MediaPress\nPOJAČANA KONTROLA: Vozači turističkih autobusa i dalje voze bez odmora\nSaobraćajna policija počela je sinoć pojačanu kontrolu autobusa koji prevoze turiste na autoputu Beograd-Niš kod motela Nais, a provere se pre svega odnose na poštovanje zakonskih propisa o odmaranju i dužini vožnje pojedinih vozača.\nTokom akcije pojačane kontrole autobusa koja je noćas sprovedena na naplatnoj stanici Nais, saobraćajna policija je detaljno je kontrolisala posade vozača 39 autobusa koji su prevozili turiste koji letuju u Grčkoj i Turskoj, od čega 25 autobusa registrovanih u Republici Srbiji i 14 autobusa registrovanih u inostranstvu.\nUtvrđeno je da su vozači 13 autobusa registrovanih u Republici Srbiji i 7 autobusa registrovanih u inostranstvu u toku prethodnih 28 dana učinili bar jedan prekršaj prekoračenja dozvoljenog vremena upravljanja, odnosno nekorišćenja propisanih pauza i odmora. Ukupno je sankcionisan 21 vozač iz Republike Srbije i 7 vozača iz inostranstva, dok je ukupno otkriveno 49 prekršaja, saopštila je policija.\nZbog prekorečenja dozvoljenog vremena upravljanja u prethodna 24 časa, iz saobraćaja je isključeno pet vozača, zbog čega je za putnike dva autobusa povratak sa odmora produžen za nekoliko časova, dok prevoznici nisu obezbedili odmorne vozače koji su autobuse sa putnicima odvezli na odredište.\nUprava saobraćajne policije najvljuje da će i dalje tokom turističke sezone pojačano kontrolisati vozače autobusa i apeluje na sve prevoznike da obezbede uslove da vozači njihovih autobusa ne prekoračuju dozvoljeno vreme upravljanja.\nTag:Kontrola turističkih autobusasaobracajna policija nisVozači turističkih autobusa i dalje voze bez odmora\nEvo koje PRLJAVE REČI treba da izgovorite ako hoćete VRHUNSKI SEKS!


Saradnici na predmetu “Aktivnosti u prirodi” u divljini Sibira | Aktivnosti u prirodi\nSaradnici na predmetu Aktivnosti u prirodi u divljini Sibira\nIzmeđu 18. i 26. avgusta 2021. godine u Sibiru je održan VI internacionalni kulturno-sportski Rafting Forum. Navedeni projekat je podržan i sponzorisan od strane Rossotrudnichestvo federalne agencije koja se između ostalog bavi internacionalnom humanitarnom saradnjom. Svake godine na program se mogu prijaviti ljudi iz celog sveta, a organizator bira 30 srećnih dobitnika koji ih impresioniraju svojom prijavom. Ove godine je bilo učesnika iz Rusije, Belorusije, Kazakhstana, Kirgistana, Tadžikistana, Uzbekistana, Azerbejdžana, Armenije, Libana, Republike Srpske i Srbije. Ispred Srbije na Forumu su prisustvovali članovi Pro OUTDOOR Team-a, ujedno predstavnici Rafting asocijacije Srbije, nastavnici angažovani na predmetu Aktivnosti u prirodi Kosta Marinković, profesor sporta i FV i Milenko Gordić, master sporta i FV.\nPri sletanju na aerodrom u Novosibirsk, predstavnike iz Srbije su dočekali dvostruki svetski šampion u raftingu iz Rusije, kao i prvak Kazakhstana, da bi ih nakon toga do Tomska vozio Rus koji je svetski prvak u kajaku na brzim vodama, a od Tomska do kampa im je vozač bio niko drugi do njihov domaćin lično, predsednik Ruske Rafting Federacije, Aleksej Širokov. Imali su čast da budu u kampu sa članovima reprezentacije Kazakhstana, Rusije, Republike Srpske i Srbije, kao i da veslaju u čamcu sa svetskim prvakom u raftingu. I sve to na jednim od najdivljih voda na svetu, u Altaju, regiji u južnom Sibiru, na rekama Katun i Čuja.\nIskustvo je bilo neverovatno i nezaboravno, od samog boravka u tom delu sveta gde priroda oduzima dah, preko kulturne razmene sa ljudima iz drugih država, pa sve do divljih voda koje ulivaju strah u kosti i bude adrenalin u svakom ko se na njih otisne. Bilo je mesta na rekama gde su svi čamci morali da se zaustave pre brzaka kako bi skiperi izašli da procene vodu na koju nailaze i da dobro isplaniraju kuda je najbezbednije proći. Sve je bilo organizovano tako da su učesnici maksimalno obezbeđeni, u svakom čamcu polovinu posade su činili profesionalni rafteri, a konvoj su pratila dva katamarana sa spasiocima. Na deonicama, gde je to bilo neophodno dežurali su spasioci na obali.\nNa kraju Foruma je bilo pozdravljanja i suza, a naši predstavnici su predsedniku RRF i njihovom kajakaškom šampionu poklonili svoje majice, tako da sada i oni imaju prilike da nose zastavu Srbije na levom ramenu.\nRezultati ispita S2 Ekološko savetovanje u Perućcu


Trampov novi dekret o zabrani ulaska u SAD | Tacno.net\nAutor 👤Radio Slobodna Evropa 7.3.2017. u 08:56\nPovlači se papa Benedikt XVI\nFrau Nein, Super Monti i čovek u crnom na vrhu Pirineja\nPredsednik SAD Donald Tramp potpisao je u ponedeljak, 6. marta, modifikovanu verziju dekreta o privremenoj zabrani putovanja za šest većinski muslimanskih zemalja, čiju je prvobitnu verziju zabraniofederalni sud.\nIrak je uklonjen s liste nakon što je pristao da sarađuje s američkom vladom, kako bi zabranio svojim građanima da apliciraju za vize.Osobe sa zelenim kartama i validnim vizama izričito su izuzete iz ove zabrane i mogu da nastave da putuju u SAD, saopštila je američka vlada.\n“Jedini način da se ispravi zabrana ulaska muslimanima (na teritoriju SAD) jeste nemati takvu zabranu”, napisao je u saopštenju direktor Američke unije za zaštitu građanskih prava (ACLU) zadužen za prava imigranata Omar Džadvat.\nPrema ovoj organizaciji, novi tekst sadrži iste “fatalne greške” kao i prethodni.\nOvaj put predsednik Tramp nije pred televizijskim kamerama potpisao izvršnu uredbu, već su o njoj govorili najviši dužnosnici administracije – ministar za državnu bezbednost Džon Keli, državni sekretar Reks Tilerson i ministar pravde Džef Sešons.\nTilerson je rekao da je novi dekret “presudan” za nacionalnu bezbednost zemlje.\n“Dekret koji je danas predsednik potpisao za zaštitu zemlje od ulaska stranih terorista u SAD presudna je mera za jačanje naše nacionalne bezbednosti. Predsednik ima dužnost da štiti američki narod“, rekao je u kratkoj izjavi za novinare.\nZvaničnici Trampove administracije su naveli da je cilj nove uredbe isti – da spreči ulazak “potencijalnih terorista u zemlju”.\nPortparol iračke vlade Saad al-Hadithi izjavio je da promena uredbe pokazuje “istinsko partnerstvo” Bagdada i Vašingtona, dok je portparol Ministarstva spoljnih poslova Ahmed Jamal naglasio da se “osnažuje strateški savez u borbi protiv terorizma.”


"Nestle" planira investicije i izvoz proizvoda iz Srbije na tržište EU - Retail Serbia\n"Nestle" planira investicije i izvoz proizvoda iz Srbije na tržište EU\nLoran Freks potpredsednik prehrambrene kompanije "Nestle" izjavio je danas da planira investicije u dve svoje fabrike u Srbiji i izvoz proizvoda iz Srbije na tržište Evropske unije.\nFreks je rekao da je Srpsko tržište od strateške važnosti, što potvrđuju i planovi za razvoj postojećih proizvoda, kao i ulaganje u proizvodnju Nestle brendova koji se trenutno uvoze u Srbiju.\nU razgovoru sa premijerom Srbije Mirkom Cvetkovićem Freks je istakao da je kompanija prepoznala potencijal srpske privrede, naročito u prehrambenom sektoru.\nKako je dodao , na to ukazuju i investicije u Srbiji, uključujući i nedavno preuzimanje "Centroproizvoda" iz Surčina."Početak izvoza sladoleda na tržište Evropske unije dokazuje konkurentnost Nestleovih fabrika u Srbiji, a isti model planiramo da primenimo i na proizvode iz fabrike u Surčinu", rekao je Freks i dodao da "Nestle" planira jačanje saradnje sa lokalnim dobavljačima.\nZa vreme boravka u Srbiji obišao je i "Nestelovu" fabriku sladoleda u Staroj Pazovi i pogone "Centroproizvoda", koji je švajcarska prehrambena kompanija zvanično preuzela u decembru 2011.\n"Nestle" je najeveća svetska prehrambena kompanija, koja ima oko 280.000 zaposlenih, od čega 950 ljudi zapošljava u jadranskom regionu, koji obuhvata i Srbiju.\nKompanija "Nestle" je u 2010. godini imala prihod od prodaje od 110 milijardi švajcarskih franaka.


Čestitka u povodu 25. novembra - Dana državnosti BIH - Laburistička stranka BiH\nNaslovna / Vijesti / Čestitka u povodu 25. novembra – Dana državnosti BIH\nČestitka u povodu 25. novembra – Dana državnosti BIH\nOve godine obilježava se 78 godina od prvog zasjedanje Zemaljskog antifašističkog vijeća narodnog oslobođenja Bosne i Hercegovine ZAVNOBiH-a. U Mrkonjić Gradu su, 25. i 26. novembra 1943. godine položeni temelji državnosti Bosne i Hercegovine. Tada je donešena odluka da BiH bude “i srpska i hrvatska i muslimanska, zajednica u kojoj će biti osigurana ravnopravnost svih Srba, Hrvata i Muslimana”. Dan državnosti BiH je potvrdio identitet i državnost Bosne i Hercegovine, obnovu hiljadugodišnje historijske državne tradicije naše domovine, te očuvao njen identitet i učvrstio državno-pravni suverinitet.\nNajnapredniji dijelovi tadašnjeg društva, podržani slobodarskim stremljenjima većine bosanskohercegovačkih građana, radnika, seljaka, intelektualaca i drugih, obnovili su državnost Bosne i Hercegovine. Uradili su to na načelima demokratije i slobode za sve građane i narode Bosne i Hercegovine, nezavisno od njihove nacionalne ili vjerske pripadnosti.\nTada su narodi Bosne i Hercegovine pokazali toleranciju kojoj i danas trebamo težiti.\nTolerancija je harmonija u različitostima. To nije samo moralna dužnost svakog građana, to je politički i zakonit zahtjev na koji uspješno, kao društvo, moramo odgovoriti.\nU duhu tolerancije, Laburistička stranka svim građanima i građankama želi sretan Dan državnosti Bosne i Hercegovine!\n◄ Fikret Abdić: Recept za pola vijeka trajanja na Balkanu\nZamjenica predsjedavajućeg OV uputila Zahtjev za postupanje na više adresa ►


FOTO, VIDEO: Papa Franja stigao u Mađarsku gde će se sastati sa Orbanom, pa produžava u Slovačku | Novosadski informativni portal 021\nFOTO, VIDEO: Papa Franja stigao u Mađarsku gde će se sastati sa Orbanom, pa produžava u Slovačku\nPapa Franja stigao je jutros u Budimpeštu u kratku posetu povodom mise koju će služiti na zatvaranju velikog međunarodnog verskog kongresa, a prethodno će se sastati sa premijerom Viktorom Orbanom.\nSve oči će biti uprte na njegov kratak susret sa Orbanom, sa kojim bi papa, zagovornik prihvata migranata i tolerancije prema LGBT populaciji mogao da ima neslaganja.\nPapin avion sleteo je oko 7:45 časova, preneo je novinar agencije Frans pres koji se nalazi u letelici. Papa treba u 14:45 časova da napusti Budimpeštu i da ode u susednu Slovačku gde će provesti tri dana u državnoj poseti.\nPoglavar Rimokatoličke crkve imaće susret od oko 30 minuta u Muzeju lepih umetnosti u Budimpešti sa mađarskim premijerom, kojem će prisustvovati i predsednik Janoš Ader i dva najviša zvaničnika rimske kurije.\nPostavlja se pitanje da li će papa Franja, poznat po svom otvorenom govoru, pokrenuti iza zatvorenih vrata pitanja koja on smatra važnim kao što je pitanje migranata i tolerancija prema LGBT populaciji što mogu biti neprijatne teme za Orbana.\nPrihvat izbeglica iz svih regiona koje kucaju na vrata bogatih zemalja bežeći od ratova ili ekonomske bede je nešto za šta se argentinski papa stalno zalaže, što nekad nailazi na nerazumevanje čak i u katoličkim redovima.\nPapa je došao u Budimpeštu na poziv Međunarodnog euharističkog kongresa, sledeći korake Jovana Pavla Drugog koji je prisustvovao tom događaju 1985. u Najrobiju u Keniji.\nOvo je papino prvo putovanje u inostranstvo od kada je imao operaciju stomaka u julu, i on sam je priznao da je to možda prenaporno za njega u ovom trenutku.


PMP Јelšingrad primjer uspješne privatizacije - Biznis Info\nYou are at:Home»Vijesti u fokusu»PMP Јelšingrad primjer uspješne privatizacije\nPMP Јelšingrad primjer uspješne privatizacije\nBy BiznisInfo on\t 20/05/2019 Vijesti u fokusu\nMinistar privrede i preduzetništva Republike Srpske Vjekoslav Petričević izjavio je danas u Gradišci da je PMP Јelšingrad primjer uspješne privatizacije, jer je italijanski investitor pokrenuo proizvodnju u ovom preduzeću i zaposlio više od 200 radnika.\n– Veoma je bitno da se radnici koji su otišli u prethodnom periodu u inostranstvo sada vraćaju, te da ponovo zasnuju radni odnos u ovom preduzeću. To je primjer dobre prakse, a posebno je važno što svake godine imaju nove investicije i zapošljavanja – rekao je Petričević, koji je danas sa gradonačelnikom Gradiške Zoranom Adžićem posjetio ovo preduzeće koje se bavi proizvodnjom teških varenih konstrukcija za inostrano tržište.\nDirektor preduzća PMP Јelšingrad Branislav Banjac, rekao je da od 2006. godine posluju u okviru italijanske PMP grupacije, od 2010. imaju konstantno uspješno poslovanje, a proizvode izvoze uglavnom u zapadnu Evropu.\n– Problem radne snage je aktuelan u smislu da se što prije mora započeti reforma obrazovanja, kako bi dobili što kvalitetnije radnike. Treba biti orijentisan na proizvodnju zahtjevnih i skupih proizvoda kojima ćemo moći da konkurišemo na evropskom tržištu – rekao je Banjac.\nAdžić je podsjetio da je PMP Јelšingrad u vrijeme privatizacije imao 80 radnika i da je odgovornim poslovanjem italijanskog investitora preduzeće došlo do ovog stepena razvoja.\nOn je istakao da je ovo primjer društveno odgovorne kompanije koja je uključena i u humanitarne aktivnosti na podruju Gradiške, a da je najznačajnije to što su ostvarili saradnju sa gradiškom Tehničkom školom kojoj su donirali CNC mašinu.\n– Oni su osjetili trenutak kada su mladi počeli da odlaze u evropske zemlje zbog posla i povećali im plate, tako da se radnici i vraćaju – rekao je Adžić.\nGradiška PMP Jelšingrad\nKS: Javna preduzeća duguju do 300 miliona KM


Orlići, spremite se: Kvalifikacije za Olimpijske igre mladih u Vrnjačkoj Banji! – Futsal Srbija\nOrlići, spremite se: Kvalifikacije za Olimpijske igre mladih u Vrnjačkoj Banji!\n10. avgusta 2017. 18. avgusta 2017. Futsal Srbija\nOdlična vest iz UEFA za srpski futsal je stigla ove nedelje. Srbija je dobila organizaciju jednog od kvalifikacionih turnira za Olimpijske igre mladih u Buenos Ajresu, koje će biti održane od 6. do 18. oktobra 2018. godine.\nIz evropske kuće fudbala su pozitivno ocenili kandidaturu Fudbalskog saveza Srbije, a na to su, izvesno, uticali rezultati i ugled uspešnog domaćina građen u godinama iza nas, kao i na nedavno održanom turniru u Vrnjačkoj Banji, kada su Orlići uspešno debitovali na međunarodnoj sceni.\nNaši mladi igrači, rođeni između 1. januara 2000. i 31. decembra 2003. godine, ugostiće tako rivale upravo u ovom gradu, u periodu između 1. i 4. novembra ove godine, a imena rivala saznaće posle žreba čiji termin će naknadno biti objavljen. Tako će naš futsal biti deo istorijskog trenutka, pošto su Igre mladih u Buenos Ajresu prvo olimpijsko takmičenje na kojem će se naći i ovaj sport. Ukupno, biće odigrana četiri turnira u Evropi, a plasman na završnmo takmičenje obezbediće pobednici dve od četiri grupe, o čemu detaljnije možete da pročitate ovde.\n(foto: reprezentativci Srbije na turniru u Vrnjačkoj Banji – FSS)\n← Kompletirane lige: Nova šansa za Jastrebac u eliti, Srpska Beograd drugoligaš\nNovi prvoligaš počeo pripreme: RB cilja plej-of i pune tribine →


Mogu li kompanije iz Republike Srpske zajedno sa Srbijom na kinesko tržište? - Poljoprivredne vesti | Agroklub.rs\nRepublika Srpska na 89. Međunarodnom sajmu poljoprivrede u Novom Sadu predstavlja šaroliku ponudu. Otvorena mogućnost za širenje na tržište Kine.\nUkupno 11 preduzeća direktno se predstavlja na štandu Bosne i Hercegovine, odnosno Republike Srpske, na 89. Novosadskom sajmu poljoprivrede. Istovremeno je više od 20 proizvođača uključeno u promociju putem kataloga. Reč je o maloj, ali šarolikoj ponudi ovog tržišta.\nPrema rečima PR-a Privredne komore Republike Srpske Vladimira Blagojevića štand je organizovan u saradnji sa Vanjskotrgovinskom komorom BiH, a zastupljeni su svi, kako mali organski proizvođači tako i velike kompanije s dugom tradicijom. Velika je zainteresiranost za povećanjem plasmana, ne samo u Srbiji, nego i na evropskim i svetskim tržištima, s obzirom na zemlje koje su prisutne.\n"Imamo različite proizvode, ne samo poljoprivredno-prehrambene nego i mašine koje su nasloljene na ovu industriju, kako bi se poslovni partneri barem delom mogli uveriti u ono šta mi možemo da ponudimo", kaže Blagojević.\nSrbija najvažniji partner\nSrbija je najvažniji spoljnotrgovinski partner Republike Srpske, već godinama. Međutim, i dalje je značajno veći uvoz u RS, nego izvoz u Srbiju, zbog čega su, navodi Blagojević, sajamska dešavanja posebno značajna. Posmatrajući brojke, vrednost izvoza RS u prošloj godini na tržište Srbije je 608 miliona maraka (36 milijardi dinara).\nZadovoljni interesom poslovnih partnera iz celog sveta\n"Ako pogledamo strukturu u proizvodima, tek na devetom mestu su proizvodi iz ovog sektora, konkretno radi se o voću i orašastim plodovima koji učestvuju sa 18 miliona KM", dodaje.\nNekolicina ozbiljnih proizvođača iz poljoprivredno-prehrambenog sektora, otvorila je svoje ćerke firme u Srbiji kako bi na taj način jednostavnije došla do tržišta. To je, pojašnjava naš sagovornik, pravac kojim će verovatno krenuti i druge kompanije. Zadovoljni su i interesom poslovnih partnera iz celog sveta koji su firme privukle na ovom sajmu.\nProizvode iz Republike Srpske u Srbiji domaći\nOn navodi da se otvara i mogućnost da se po principu izvoza koji je uspostavljen između Srbije i Kine, otvori i mogućnost za nastup Republike Srpske, što će u narednom periodu biti predmet pregovora.\n"Mi ćemo, na osnovu dobre institucionalne saradnje, tražiti mogućnost da zajednički nastupamo, posebno tamo gde je Srbija napravila značajan iskorak, da na neki način priključimo naše kompanije. Imamo veliki broj proizvoda koji su komplementarni, zajednički možemo poboljšati ponudu i ostvariti daleko bolje rezultate", smatra on.\nŽele da kupci u Srbiji, proizvode iz RS smatraju domaćim\nPodsetio je da Privredna komora RS već 13 godina realizuje projekat promocije domaće proizvodnje "Naše polje". Početne ankete i analize, dodaje, pokazale su da veliki broj potrošača u Republici Srpskoj proizvode iz Srbije smatra domaćim.\n"Ovim nastupom želimo da utičemo na potrošače ovde da i oni, proizvode iz Republike Srpske smatraju domaćim, da to bude uzajamno, kako bismo omogućili našim proizvođačima bolji plasman, prvenstveno u Vojvodini, ali i celoj državi", kaže Blagojević, a u prilog im ide i činjenica da mnogi ovdašnji kupci poreklo vuku upravo iz Republike Srpske.\nNovosadski sajam Poljoprivreda Vladimir Blagojević Privredna komora Republike Srpske Srbija Izvoz Kinesko tržište


Dveri zahtevaju hitno hapšenje Ugljanina – Gerila\nGerila > Društvo > Dveri zahtevaju hitno hapšenje Ugljanina\nobjavljeno na Mar. 10, 2018 u 2:59 pm\n– Ovo je nastavak neustavnog i nezakonitog delovanja Sulejmana Ugljanina koji duži vremenski period zloupotrebljava BNV. Nedopustivo je da država i nadležni državni organi na ovakve pozive i izjave ne reaguju. Posebno kada Ugljanin otvoreno poziva građane na nepoštovanje Ustava i zakona i priziva strane države i organizacije da reaguju i posreduju – stoji u saopštenju Dveri koje potpisao potpredsednik te stranke Marko Pušica.\n– Stoga nadležnim državnim organima postavljamo sledeća pitanja: Zašto nadležno ministarstvo nije preispitalo zakonitost rada BNV?; Zašto Ugljaninova SDA može nesmetano da ugrožava ustavni poredak?; Zašto je Ugljanin još uvek na slobodi? – saopštava ova stranka.


AJNHORST: SRBIJA VAŽAN PARTNER EU\n5 Apr 2017, 15:14 Blic Tatijana Spasojević\nDirektorka za zapadnu Evropu, Zapadni Balkan i Tursku u Evropskoj službi za spoljne poslove Angelina Ajnhorst izjavila je da\nEU nedvosmisleno podržava evropsku perspektivu Zapadnog Balkana, a Srbiju smatra važnim partnerom, od "suštinske važnosti za stabilnost regiona".\nPozitivna uloga Srbije u bavljenju migrantskim izazovima, njeni doprinosi mirovnim operacijama EU i njena politička hrabrost u unapređenju normalizacije odnosa sa Kosovom su od suštinske važnosti za stabilnost i bezbednost regiona - podvukla je Ajnhorst u intervju za European Westwern Balkans.\nAjnhorst je poručila da je nedvosmislena podrška evropskoj perspektivi Zapadnog Balkana ponovo potvrđena od strane lidera EU pre par nedelja, na poslednjem sastanku Evropskog saveta.\nOna je dodala da postoji proevropska energija u regionu, da bi političari mogli da upotrebe tu energiju i eksperti koji rade u institucijama svake partnerske države znaju šta treba da bude urađeno - "oni imaju odgovornost da prevedu tu energiju u politike koje će približiti njihove građane EU, a radeći to izmeniće društvo, ekonomiju i socijalnu perspektivu u regionu".\n- Budućnost Zapadnog Balkana je u EU - istakla je Ajnhorst.\nPrema njenim rečima, partneri EU sa Zapadnog Balkana nastavljaju da održavaju veoma značajne napore da pomognu u rešavanju jednog od najvažnijih izazova sa kojima se suočava EU, njene države članice i region - migrantskom krizom.


Deonica Preljina-Požega jedna od najzahtevnijih na Koridoru 11 - Ozonpress :: internet portal\nUgovor o izgradnji deonice auto-puta duge 31 kilometar Požega–Čačak, koji je potpisan na samitu u Budimpešti, vredan je 450 miliona evra. Ta deonica je i deo budućeg putnog pravca prema Crnoj Gori i BiH koji bi trebao da spoji Zapadnu Srbiju i Bosnu i Hercegovinu.\nMemorandum o razumevanju o saradnji na projektu „Beograd – Južni Jadran“, deonice Preljina–Požega duge 30,9 kilometara auto-puta u punom profilu, potpisan je između Vlade Srbije i kineske kompanije SSSS u Pekingu, tokom Foruma „Pojas i put“ u maju ove godine.\n„Od Požege do Kotromana, odnosno do Višegrada, predviđen je auto-put. Saobraćajni institut CIP je uradio generalni projekat a treba da se nastavi, treba da se urade idejni i glavni projekti kako bi se povezala Republika Srpska“, kaže Milutin Ignjatović iz Saobraćajnog istituta CIP.\n„Ovaj put ima tri tunela: Trbušani, Laz i Munjino brdo, 32 mosta, 11 nadvožnjaka, i tri petlje od čega je najvažnija čvor Prilipac koji se nalazi na samom kraju deonice odakle vode putevi ka Boljarima i Kotromanu“, objašnjava projektant auto-puta Nevenka Đokić.


Jovanović: Nevakcinisani đaci radiće test svake nedelje - IndeksOnline.rs\nNaslovna srbija Beograd Jovanović: Nevakcinisani đaci radiće test svake nedelje\nBEOGRAD – Virusolog i članica Kriznog štaba Tanja Jovanović izjavila je danas da je važno da se nastava vrati u realne okvire, zbog čega je, prema njenim rečima, važna vakcinacija đaka od 12 godina pa naviše, koji će morati da rade test svake nedelje ukoliko nisu imunizovani.\n“Bila bi velika šteta da i ove godine nastava počne na onlajn platformi. Ukoliko se ne vakcinišu, đaci stariji od 12 godina moraće da bar jednom nedeljno rade testiranje na kovid 19”, rekla je za “Kurir” Jovanovićeva, koja podržava predlog epidemiologa Predraga Kona o odvajanju vakcinisanih i nevakcinisanih đaka starijih od 12 godina.\n“Naši studenti su se odazvali pozivu za vakcinaciju, tako da je više od 75 odsto studenata Medicinskog fakulteta u Beogradu vakcinisano, a za one koji su manjina, javljaju se njihovi roditelji da skrenu pažnju da je PCR testiranje skupo – 9.000 dinara. Ali izbor postoji – da dobiju besplatnu vakcinu ili da se testiraju ukoliko ne žele da prime tu vakcinu”, dodala je Jovanovićeva.\nPrethodni tekstNa lečenju u Novom Pazaru još jedan pacijent iz Nemačke\nSledeći tekstNEPOBEDIVI!!! Vaterpolisti Srbije odbranili olimpijsko zlato


Shefer i Solana traže hapšenja svih haških bjegunaca, posebno Karadžića i Mladića\nU ponedjeljak su u Briselu prvi ljudi Evropske unije i NATO, u svjetlu skore desetogodišnjice Dejtonskog mirovnog sporazuma, zatražili hitno okončanje bijega haških optuženika, posebno Radovana Karadžića i Ratka Mladića. Ukazujući na zapreke kakve još uvijek ima BiH, euro-atlantski zvaničnici su naglasili da saradnja SCG sa Hagom ide u dobrom smjeru.\nI generalni sekretar NATO, Jap de Hop Sheffer i visoki predstavnik EU, Havier Solana, smatraju da bi skora desetogodišnjica potpisivanja Dejtonskog mirovnog sporazuma, mogla biti najbolja prilika da se okonča "haška priča":\nGeneralni sekretar NATO, Jap de Hop Sheffer:\n"Godišnica Daytonskog sporazuma se približava i stoga do tada Karadžića i Mladića treba da vidimo u Hagu".\nVisoki predstavnik EU za spoljnu politiku i bezbjednost, Havier Solana:\n"što se saradnje sa Hagom tiče, kako se približavamo godišnjici Dejtona, svi se napori trebaju usredsrediti kako bi se svi haški optuženici tamo i našli, da bi im se sudilo".\nDvojica zvaničnika su priznali da su slični apeli, bezuspješno, upućivani i prije desete godišnjice masakra u Srebrenici.\nJap de Hop Sheffer: "Takva situacija je uznemurujuća. Za nju nemam druge riječi- to ne znači da medjunarodna zajednica i snage na terenu ne treba da učine svoje. Medjutim, prije svih riječ je o BiH i, u ovoj stvari, SCG, koje trebaju učiniti šta je potrebno."\nTo je za njega najveći razlog zašto zemlja još uvijek nije u članstvu Partnerstva za mir, pred čijim vratima, uz BiH, čeka još i državna zajednica.\nHavier Solana je ocjenio da u Srbiji ima napretka po pitanju saradnje sa Hagom:\n"Sada u Srbiji imamo samo 6 bjegunaca od kojih su dva imena veoma\nvažna. Medjutim, zapamtite da je donedavno, bilo skoro nemoguće smanijti\nbroj bjegunaca u Srbiji na samo 6 osoba".\nKada je o Kosovu riječ, upitan za komentar afere trošenja velikih suma novca za privatne potrebe kosovskog premijera, Solana je naglasio da Unija ne želi da daje svoj sud prije nego što uskoro bude objavljen izvještaj ambasadora Kai Eidea kojem će ton dati, kako tvrdi visoki predstavnik Unije, i mogući slučajevi korupcije na Kosovu.


Kovačević: Novi selektor BiH morala je biti osoba s vizijom\n13.11.2018 / 14:27 Košarka - KS BiH na prekretnici\n- S Jasminom Repešom se nismo uspjeli dogovoriti zbog njegovih obaveza od ranije. Imali smo sužen broj kandidata, ali selektor je morala biti osoba s vizijom, spremna da radi s mladim košarkašima. Mislim da je Bosnić dobar izbor. Njegovi prethodni rezultati su nam olakšali donošenje odluke i smatramo da je on dugoročno rješenje, da izabere mlade igrače s kojima će pokušati izboriti nastup na idućem evropskom prvenstvu – kazao je Kovačević.\n- Razgovarali smo s njim kao i s drugim kandidatima i uvjerili se u njegovu viziju reprezentacije BiH. U narednom periodu ćemo dati priliku mladim igračima, da bi vidjeli s čime rapolažemo. Vjerujem da će selektor pozvati još neke igrače da bi se uvjerio u njihov kvalitet. Spisak igrača će biti objavljen sutra ili prekosutra – kazao je Kovačević.\n- Složena situacija je dovela Savez u nezavidnu situaciju, ali Mirza Teletović i ljudi oko njega su počeli rješavati probleme, a mene su doveli da im pomognem u tome. Očekuje nas puno posla, a prvo smo morali obezbijediti nastupe ženske košarkaške reprezentacije u naredna dva meča kvalifikacija, te imenovati novog selektora muške reprezentacije – kazao je Čolan.\nVelika borba oba tima


Kako se izboriti sa infekcijama i alergijama? - Ruski doktor\nPrelazak iz zime u proleće je period godine koji je često praćen pojavom respiratornih infekcija i alergijskih reakcija. U ovom periodu intenziviraju se simptomi i kod osoba koje imaju astmu i hroničnu opstruktivnu bolest pluća. I infekcije i alergije u svojoj osnovi imaju zapaljenske procese koji se javljaju na nivou različitih organa, pa ne čudi što lekari često u ovim stanjima preporučuju i primenu lekova koji deluju protivupalno.\nPostoji veliki broj antiinflamatornih lekova za kojima često posežemo ne razmišljajući o potencijalnim neželjenim efektima koji prate previše čestu upotrebu ove vrste farmaceutskih proizvoda. Zato danas pažnju posvećujemo jednoj bezbednijoj opciji, enzimu koji je pokazao izuzetnu efikasnost u svim stanjima u čijoj se osnovi nalazi zapaljenje. Serapeptaza je veoma jak proteolitički enzim koji ima višestruka pozitivna dejstva kada se primenjuje u cilju prevencije nastanka respiratornih infekcija, kao i u tretmanu svih upala koje se javljaju na nivou respiratornog trakta – to su upala sinusa, grla, ždrela, ali i bronhitis i bronhijalna astma. Enzim serapeptaza blokira oslobađanje medijatora zapaljenja kao što su bradikinin i histamin, čime se ublažava zapaljenska reakcija u obolelom tkivu. Na ovaj način poboljšava se mikrocirkulacija, smanjuju edemi i posledično se smanjuje bol. Dijapazon indikacija u kojima se koristi serapeptaza izuzetno je širok, a sve zahvaljujući specifičnom mehanizmu delovanja i visokoj efikasnosti. Zbog jakog mukolitičkog efekta, serapeptaza će veoma brzo razvodniti i rastvoriti mukus, šlajm i sekret i na taj način pomoći u njihovoj eliminaciji.\nUkoliko ova stanja iziskuju upotrebu antibiotika, poželjno je uz terapiju antibioticima dodati i serapeptazu jer su im mehanizmi delovanja različiti, a efekti se upotpunjuju. Pored toga, serapeptaza poboljšava dejstvo antibiotika jer razlaže biofilm koji stvaraju bakterije da bi se grupisale, ishranile i branile. Na taj način serapeptaza omogućava antibiotiku da u većoj koncentraciji dođe do mesta delovanja, odnosno do same bakterije, čime se znatno povećava efikasnost antibiotika.\nKompanija Innventa pharm u svojoj paleti ima dva proizvoda koji sadrže enzim serapeptazu kao aktivnu komponentu. To su Serapinn® i Serapinn® Forte.\nSerapeptaza je vrlo potentan, ali i osetljiv enzim, koji bi oslobađanjem u želucu mogao da izazove velike gastrične tegobe, a, s druge strane, želudačna kiselina razgradila bi serapeptazu, tako da bi i terapijski efekat bio vrlo upitan. Iz tog razloga kompanija Innventa je u svojim proizvodima serapeptazu pakovala u inovativne DR capsule biljnog porekla koje su dizajnirane tako da onemogućavaju spontano otvaranje i oslobađanje aktivne supstance sve dok kapsula sa supstancom ne napusti želudac.\nProizvodi Serapinn® i Serapinn® Forte preporučuju se za primenu kod odraslih i dece od 12. godine. Dovoljno je uzeti samo jednu kapsulu jednom dnevno kako bi se efikasno smanjila upala, redukovali simptomi infekcije i prevenirao nastanak novih problema koji se javljaju na nivou respiratornog trakta.\nDeset činjenica o diskus-herniji koje će vas iznenaditi


Gašić: Duel sa Realom je bila velika škola za Partizan\nVelimir Gašić, pomoćnik Duška Vujoševića koji je zbog bolesti propustio meč sa Realom, priznao je posle poraza od 64:80 u 1. kolu Top 16 fazi Evrolige da su Madriđani zaslužili taj trijumf u beogradskoj Kombank areni.\n"Velika zahvalnost publici. Bila je stvarno na nivou. A velika podrška i igračima, koji su se borili, ali večeras je definitivno pobedila ekipa koja ima kvalitet, koja ima iskustvo. Mi ćemo tražiti našu šansu u nekim drugim utakmicama".\nGašić je podsetio da je Real došao do 26. uzastopne pobede u sezoni.\n"Ovo je velika škola za nas, da mladi igrače izvuku pouke. Da shvate da igrati brzo ne znači igrati i brzopleto. Nemam šta da zamerim igračima sa aspekta borbenosti i zalaganja. Mogu da zamerim na nekim detaljima i greškama koje ćemo se truditi da ispravimo", istakao je Gašić.\n(UŽIVO) NAKON SEDNICE KRIZNOG ŠTABA Brnabić: Epidemiološka situacija i dalje katastrofalna


Štaviše, neki geni, uključujući i one koje učestvuju u stvaranju embriona, ali i one koji se dovode u vezu sa rakom, aktivirali su se ili su postali aktivniji tek posle smrti eksperimentalnih životinja.\nNaučnici se nadaju da će im ovo istraživanje pomoći u nastojanju da smanje opasnost od raka koja raste posle transplantacije organa, ali i da će zahvaljujući novim saznanjima forenzičari lakše moći da utvrde kada je žrtva ubijena.\nProfesor Piter Nobl sa Univerziteta Vašingtona u Sijetlu izjavio je za magazin “Sajens” da je reč o “eksperimentu iz radoznalosti kako bismo videli šta se događa kada umremo”.\n“Mislimo da možemo mnogo toga da saznamo o životu analizirajući smrt”, dodao je on.\nU novom istraživanju naučnici su analizirali šta se događa sa više od 1.000 gena u miševima i ribama zebricama nakon što uginu. Oni su pratili promene na genima četiri dana nakon smrti zebrica i dva nakon smrti miševa.\n“Naša studija je pokazala da se ekspresija stotina gena povećala nekoliko sati posle smrti, dok se kod nekih povećala i više dana posle smrti organizama”, kaže Piter Nobl. Budući da se ekspresija gena povećala i kod zebrica i kod miševa, logičan je zaključak da će sličan fenomen postoji i kod drugih višećelijskih oblika života.\nNeki od gena u studiji učestvuju u stimulaciji imunološkog sistema ili borbi protiv stresa, dok su neki učestvovali u stvaranju embriona, ali su “mirovali” nakon rođenja jedinke.\n“Zapanjujuće je što su se geni za razvoj aktivirali posle smrti”, kaže profesor Nobl.\nAutori studije kažu da se za utvrđivanje trenutka smrti koriste brojni biološki, hemijski i fizički pokazatelji, ali da bi promene na genima mogli da pomognu da se “utvrdi koliko je tačno vremena prošlo od smrti”.


Sastanak u vezi realizacije prve polovine projekta SEQA-ESG – AKOKVO\nSastanak u vezi realizacije prve polovine projekta SEQA-ESG\nSastanak u vezi realizacije prve polovine projekta „Podrška evropskim agencijama za obezbjeđenje kvaliteta u ispunjavanju standarda i smjernica za obezbjeđenje kvaliteta u Evropskom prostoru visokog obrazovanja“ (SEQA ESG) održan je u petak, 7.5.2021. godine.\nPredstavnici partnerskih institucija su predstavili aktivnosti u vezi kreiranja Nacionalnih akcionih planova, fokusirajući se na ciljeve ali i izazove sa kojima se srijeću u pripremi ovog dokumenta.\nNacionalni akcioni plan u Crnoj Gori prezentovala je predstavnica Agencije za kontrolu i obezbjeđenje kvaliteta visokog obrazovanja, ističući dvije grupe ciljeva koji su ključni u oblasti obezbjeđenja kvaliteta visokog obrazovanja u Crnoj Gori. Prva grupa se odnosi na uspostavljanje jasne zakonske regulative u ovoj oblasti dok se druga grupa odnosi na definisanje jasnih pravila i podzakonskih akata koji preciziraju sve elemente evaluacije studijskih programa i institucija (follow-up postupci, uspostavljanje akreditacionog tijela, uključivanje ključnih stejkholdera i sl.) a sve u skladu sa Evropskim stadardima i smjernicama (ESG).\nTokom sastanka, predstavnici Evropske Asocijacije za obezbjeđenje kvaliteta visokog obrazovanja – ENQA su prezentovali aktivnosti koje su realizovane u prvoj polovini projekta (realizacija radnih paketa, analiza ekspertskih posjeta nacionalnim agencijama, istraživanje u vezi realizovanih posjeta i sl.).\nDogovorene su i dalje aktivnosti i vremenski okvir u vezi realizacije projekta sa posebnim akcentom na organizaciju radionica od strane partnera projekta (Usklađivanje procesa i metoda sa ESG-jevima, Nacionalni kriterijumi i ESG, Eksperti i recezentske komisije, Uključivanje stakeholdera).


Vesti online / Vesti / Svet / Nemačka: Proglasiti američkog ambasadora personom non grata\nNemačka: Proglasiti američkog ambasadora personom non grata\nVolfgang Kubicki, zamenik predsednika nemačkog parlamenta, pozvao je danas nemačkog ministra spoljnih poslova Hajka Masa da odmah proglasi američkog ambasadora u Berlinu Ričarda Grenela personom non grata zbog stalnog uplitanja u unutrašnja pitanja zemlje.\n"Činjenica da se američki ambasador ponovo upliće u politička pitanja Nemačke više se ne može tolerisati. Pozivam ministra spoljnih poslova Hajka Masa da odmah proglasi Ričarda Grenela personom non grata. Svako ko se, kao američki diplomata, ponaša kao visoki komesar jedne okupacione sile mora da nauči da naša tolerancija ima svoje granice", napisao je Kubicki na Fejsbuku.\nGrenel je juče kritikovao Nemačku zbog odstupanja od zahteva NATO-a za ulaganje dva odsto svog budžeta u Alijansu.\nMediji su javili u januaru da je Grenel uputio više pisama velikom broju nemačkih kompanija u kojima navodi da bi Vašington mogao da uvede sankcije Berlinu zbog podrške projektu "Severni tok 2".\nPočetkom meseca, nemački mediji javili su da je Grenel upozorio nemačkog ministra ekonomije Petera Altmajera da će američka administracija ograničiti razmenu obaveštajnih podataka sa Berlinom ako se dozvoli učešće kompaniji "Huavej" u razvoju nemačke telekomunikacione infrastrukture, podseća Sputnjik.\nSVET Americi se ovo neće svideti: Osovina Berlin-Moskva može biti ojačana Francuskom


Samo novi model spasava srpski Fiat? - BIZlife\n21/01/2015 | 15:18\nSamo novi model spasava srpski Fiat?\nNovi model automobila iz kragujevačkog Fiata se sve više nameće kao nužan za opstanak najvećeg srpskog izvoznika. Dok iz kompanije odbacuju kao neosnovane špekulacije o izmeštanju proizvodnje 500L u neku drugu zemlju, ostaje neizvesnost oko lansiranja drugog modela.\nTo bi, kažu, bio preskup posao, imajući u vidu da je u rekonstrukciju starih Zastavinih pogona i nabavku najmodernijih mašina uloženo 1,3 milijarde evra. Radnike FAS, njih oko 3.000, više brine neizvesnost pokretanja proizvodnje drugog modela, što je važna stavka ugovora o osnivanju zajedničke kompanije, piše Politika.\nPredsednik sindikata FAS Zoran Marković, u jesen prošle godine, pozvao je državu da se više angažuje oko kompanije čiji je suvlasnik, istovremeno izražavajući zabrinutost zbog pada prodaje 500L na inostranom tržištu.\nTačku na priču o uvođenju novog modela, čini se, stavio je predstavnik Fiata oktobra 2014, kada je rekao "da se za sada neće menjati ništa, 500L kao okosnica evropske i svetske prodaje ostaje broj jedan u Kragujevcu".\nO novom modelu nije bilo reči ni na tradicionalnom novogodišnjem susretu predstavnika poslovodstva FAS sa kragujevačkim novinarima, kada je rečeno samo to da će FAS 2015. proizvesti oko 100.000 500L u različitim varijantama.\nPodaci iz minule godine još se sravnjuju, pa se u javnosti i dalje barata bajatim informacijama iz pretprošle, 2013. godine, tokom koje je u Kragujevcu proizvedeno 117. 000 "velikih fića", od čega je 97 odsto izvezeno u Evropu i SAD.\nMeđutim, prema nedavno objavljenoj računici saradnika Instituta za tržišna ispitivanja Saše Đogovića, izvoz Fiata u SAD 2014. godine bio je "deset puta manji" nego 2013.\nNa tržištu SAD, model 500L, kako naglašavaju neki ekonomisti, nije konkurentan ni sa cenom od oko 15.500 evra. Pre svega, imajući u vidu da se automobili iz "B" segmenta, sa opremom koju Fiat ugrađuje u "fiću", mogu kupiti i za manje novca.\nNo, sa padom prodaje automobilska industrija se suočava još od početka krize 2009, a trudeći se da zadrže kupce, proizvođači automobila stalno "izbacuju" nove modele. Zato i sindikat FAS insistira na tome, tim pre što je fabrika u Kragujevcu projektovana za proizvodnju 300.000 vozila na godišnjem nivou.\nProizvodnja 500L počela je sredinom 2012, pa se za njega ne može reći da je stari model. Ipak, bliži se trenutak kada bi fabrika u Kragujevcu morala da "izbaci" novi automobil. Ne samo zato što konkurencija nikada nije bila veća, već i stoga što su kupci sve razmaženiji u pogledu cene i kvaliteta.\nUprkos problemima "eksterne prirode", FAS je i prošle godine bio najveći srpski izvoznik, sa prometom od oko 1,5 milijardi evra. Brine, međutim, mala neto zarada koja je, prema podacima Ministarstva finansija, iznosila svega 10 miliona evra, odnosno manje od 100 evra po automobilu, ako se računa da je FAS 2014. prodao svih 117.000 "velikih fića".\nIzgleda da predstavnici naše države, u javnim nastupima, upravo zbog toga prećutkuju dva podatka. Prvo, FAS je jedan od naših najvećih uvoznika (uvozi motor i menjač za 500L – najskuplji auto-delovi), i drugo, državne subvencije ovom preduzeću na godišnjem nivou su 51 milion evra, takođe prema podacima Ministarstva finansija.\nPitanje opstanka ove velike kompanije u našoj zemlji, bilo bi izvesnije sa novim modelom, na kojem insistiraju i stručnjaci i fabrički sindikat.\nBez te proizvodne "injekcije", kroz četiri godine, 31. decembra 2018, kada ugovor Vlade Srbije i Fiata prestaje da važi, na snagu bi mogla da stupi klauzula po kojoj svaka strana stiče slobodu da proda svoj udeo u kapitalu zajedničke kompanije. S tim da potpisnici ugovora imaju pravo preče kupovine.\nRekordna proizvodnja Hemofarma i nove investicije\nSkoro sva javna preduzeća dostavila planove\n17/06/2020 | 15:55\nNišta od Evzonija: Do Grčke samo preko Bugarske bar do 1. jula\nSKOK broja novozaraženih: Više od 100 za 24h


Vesti online / Vesti / Svet / Nemačka kontraobaveštajna služba: Rusija se nije "mešala" u izbore za Bundestag\nSumnje o "mešanju" ruskih hakera u izbore za nemački Bundestag 2017. godine nisu bile opravdane, navodi se u izveštaju Savezne agencije za zaštitu ustava (BfV, kontraobaveštajna služba Nemačke), koji je novinarima predstavljen u Berlinu.\n"Nakon ruskih mera za mešanje u predsedničke izbore u SAD i Francuskoj, kao i brojnih ruskih sajber-napada na nemački Bundestag, političare, partije i političke fondacije, strahovi zbog mešanja Rusije u nemačku izbornu kampanju na kraju nisu bili opravdani", navodi se u izveštaju.\nU dokumentu se navodi da je "sa približavanjem datuma izbora za Bundestag na kraju primećen pad ruskih sajber-aktivnosti koje su možda povezane sa izborima".\n"Konkretni pokušaji ruskih službi putem propagande i dezinformacije da utiču na izbore za Bundestag nisu poznati", ističe se u dokumentu. U izveštaju se takođe primećuje da su ruski mediji "rezervisano" pokrivali te izbore.\nRusija je više puta odbacivala optužbe da pokušava da utiče na izbore u različitim zemljama, a portparol ruskog predsednika Dmitrij Peskov ih je nazvao "apsolutno neosnovanim". Ministar spoljnih poslova Rusije Sergej Lavrov je rekao da nema nikakvih dokaza koji potvrđuju da se Rusija mešala u izbore u SAD, Francuskoj, Velikoj Britaniji i Nemačkoj.


VRANJSKO SUDSTVO: STOP posle 4.000 tužbi i 200 MILIONA!\nU fokusu - Sreda 05.04.2017 - 06:36\nViši sud u Vranju od utorka počeo je da ukida presude Osnovnog suda u slučajevima u kojima su građani tužili Nacionalnu službu za zapošljavanje, zbog neisplaćivanja celokupne nadoknade za vreme nezaposlenosti na koju su imali pravo.\nOsnovni sud u Vranju: Još 2.000 tužbi FOTO OK Radio\nTo ne bi bilo ništa čudno da taj isti sud nije do početka ove nedelje takve iste presude, donete po istim zakonima, i na osnovu istih činjenica, upravo potvrđivao u korist građana koji su tužili NSZ.\nOvu informaciju potvrdila je i Aleksandra Tošić Arsić, portparol Osnovnog suda.\n- Tačno je da je Viši sud od utorka krenuo da ukida odluke Osnovnog suda u ovakvim slučajevima, ali trenutno ne raspolažem činjenicama da bih mogla da pojasnim zbog čega je to tako - kaže Tošić Arsić.\nPrema raspoloživim podacima, u poslednje dve godine, koliko su aktuelne ovakve tužbe, u Vranju je potvrđeno oko 4.000 ovakvih presuda, na osnovu kojih su građani naplatili oko 200 miliona dinara odštete od NSZ.\nTakođe, ostalo je da se reši još oko 2.000 tužbi.\nOvakve odluke Višeg suda iznenadile su mnoge advokate u Vranju koji su zastupali građane protiv NSZ, jer to u praksu znači da je sud na osnovu istih zakona i dokaznog materijala sada počeo da sudi drugačije.\n- Svi tužbeni zahtevi su se na osnovu istih činjenica usvajali, i od juče su počele da stižu sasvim suprotne presude.\nI ono najbitnije, Viši sud nalaže presudom Osnovnom sudu kako veštak da veštači u ovakvim predmetima, a veštak je samostalno, nezavisno lice, koje profesionalno i samostalno obavlja svoj posao - kaže jedan od advokata koji ne želi da mu se pominje ime.\nZbog ovakvih odluka Višeg suda advokati iz Niša i Vranja su poslali pritužbu građanskom odeljenju Vrhovnog kasacionog suda, od čije je odluke ustvari i sve počelo.\nDarko Janković, direktor NSZ u Vranju, nije želeo da daje nikakve izjave za OK Radio.\n- Obratite se Beogradu i pravnoj službi - jasan je Janković.


Vozom od Londona do Tokia: Nova ruta povezivaće transsibirsku željeznicu s Japanom – Bankar.me\nVozom od Londona do Tokia: Nova ruta povezivaće transsibirsku željeznicu s Japanom\nSeptember 12, 2017 PLANETA, SAOBRAĆAJ, SVE VIJESTI Leave a comment\nProjekt će uključivati i izgradnju mosta dugog 45 kilometara koji će omogućiti prelazak voza preko Istočnog mora.\nPrijedlog je opisan kao “istorijski most” zbog propusta Moskve i Tokija da postignu sporazum i zvanično okončaju antagonizam koji je nastupio nakon Drugog svjetskog rata kada je Staljin pripojio Kurilska ostrva 1945. godine koji su od tada predmet teritorijalnog spora.\nNjegov pomoćnik za saobraćaj Sergej Ivanov je rekao kako je veza između Japana i Sakhalina, najvećeg ruskog ostrva koji je djelimično bio pod kontrolom Tokia prije Drugog svjetskog rata, dugoočekivani san.\nPlanovi su predstavljeni na Istočnom ekonomskom forumu u Vladivostoku.\nTrenutno, putnici mogu ići transsibirskom željeznicom od Pekinga preko Mongolije, ka krajnjem odredištu – Moskvi u koju stižu za nešto manje od 15 dana, a ruta je najpopularnija među studentima željnim avanture.\nPOJMOVIBrzi vozovi transsibirska željeznica\nStart-up, koji je uveo novi način prevoza, prikupio još 50 miliona dolara\nU saobraćaj pušten voz koji ide po asfaltu (video)


Lončar: Krizni štab smatra da treba delovati preventivno, na stolu su sve mere | Blok vesti\nNaslovna Iz minuta u minut Lončar: Krizni štab smatra da treba delovati preventivno, na stolu su sve...\nLončar: Krizni štab smatra da treba delovati preventivno, na stolu su sve mere\nMinistar zdravlja Srbije Zlatibor Lončar izjavio je da je Krizni štab koji zaseda danas zbog povećanog broja zaraženih koronavirusom, mišljenja da treba da se deluje preventivno u novom talasu epidemije, a ne da se čeka da se stanje pogorša.\n"Da nađemo balans. Da pooštrimo mere, ali da bude balansa. Na stolu su sve mere koje mogu da daju rezultat", rekao je Lončar za Radio-televiziju Srbije (RTS), uoči sednice Krizno štaba.\nLončar je naglasio da treba učiti na dosadašnjim primerima u Srbiji i svetu i pozvao na solidarnost kako bi se svima pomoglo jer se "ne radi samo o obolelima od koronavirusa, nego i o drugim građanima koji se leče".\nGovoreći o vakcini protiv sezonskog gripa, koju posle 15 godina Institut "Torlak" ponovo proizvodi, Lončar je rekao da će građani od sutra moći da je prime.\nPrethodni tekstU odvojenoj „debati“ Tramp i Bajden se sukobili oko odgovora na korona krizu\nSledeći tekstMali: MMF saglasan da plate u javnom sektoru budu povećane od iduće godine


Vučić: Razumjeli smo poruke Haradinaja i Kurtija\n15.12.2019 / 14:01 Regija - Predsjednik Srbije\nPredsjednik Srbije Aleksandar Vučić rekao je da je Beograd razumio izjave Ramuša Haradinaja da je Oslobodilačka vojska Kosova protjerala srpsku vojsku sa Kosmeta, kao i Aljbina Kurtija da neće dati teritoriju Srbiji kao utjehu za izgubljeno Kosovo.\n"To su ozbiljni ljudi i ozbiljne poruke, razumjeli smo ih i shvatili. Oni znaju šta su interesi njihovog naroda, a mi znamo naše, za nas je vrhovni interes mir i očuvanje mira", rekao je Vučić novinarima.\nOn je rekao da Albanci misle da su mnogo jaki, a da su Srbi slabi, te dodao da je bolje da Srbi budu odgovorni i ozbiljni, jer znaju šta su njihovi nacionalni i državni interesi.\n"Da ih vrijeđam, ne pada mi na pamet. Naš posao je da sačuvamo mir i pomognemo našem narodu da opstane, da bude manje presuda za verbalne delikte, bolje da mene sude, a ne našem narodu. Mene uvijek brinu djela, a ne riječi", rekao je Vučić.\nOn je istakao da je mir uslov da bi Srbija mogla da gradi i napreduje, da sačuva djecu da ne odlaze u inostranstvo, da ih vraća iz inostranstva.\n"Imamo primjere kompanija koje su vratile po 50 momaka i djevojaka u IT sektor iz inostranstva, ali to mora da bude masovnije, da radimo na daljem povećanju naše ekonomije, rastu plata, socijalnih davanja, pružanju njege", rekao je Vučić.\n17:30 Ekonomija Đapo i Dedić posjetili Krajinu i njen simbol Nacionalni park Una\n17:20 Svijet Masakr u Meksiku, 11 osoba poginulo u pucnjavi u baru\n17:14 BiH Zvizdić: Suosjećamo i stojimo uz građane Azerbejdžana\n16:50 Politika Dodik: RS traži nazad ono što je dobila u Dejtonu\n16:39 Fudbal Dinamo prodao tinejdžera za 16 miliona u Bundesligu\n16:18 Politika Izetbegović putovanjem u Zagreb podržava patronizirajući odnos Hrvatske prema BiH\n15:59 Politika Izetbegović: S Plenkovićem i Čovićem o ukupnim odnosima\n15:52 Fudbal Lineker poludio na VAR: Igrači bi trebali nositi luđačke košulje\n15:44 KORONAVIRUS Blagojević iznio EPP-u podatke o borbi protiv virusa korona u BiH\n15:28 Obrazovanje Općina Centar finansirala nabavku opreme Srednjoj medicinskoj školi


Urgentna pomoć susedima iz Albanije: pomozimo ugroženima u zemljotresu - KROKODIL\nUdruženje građana Građanske Inicijative pokrenulo je akciju pomoći našim susedima u Albaniji koje je pogodio razarajući zemljotres.\nBroj poginulih je prešao trideset, povređenih je više stotina, a hiljade ljudi je izgubilo svoje domove. Veliki broj povređenih su deca.\nUpućujemo apel svim ljudima dobre volje da se pridruže organizovanoj akciji sakupljanja pomoći za žrtve zemljotresa. Pomoć možete doneti svakog dana od 10-17 časova (i vikendom) u Kuću ljudskih prava, Kneza Miloša 4, Beograd. Akcija će trajati do četvrtka, 5. decembra.\n– Online donacijom preko sajta Donacije.rs\n– Donacijom u robi\n– Širenjem priče – podelite link ove kampanje.


"Slobodna Srpska" integrisana u PDP - Istinito.com - Ne budi ovca!\nPočetna > BIH > Politika > “Slobodna Srpska” integrisana u PDP\n16. Maja 2019. Istinito240Leave a Comment on “Slobodna Srpska” integrisana u PDP\nIzuzetno sam zadovoljan zbog odluke da se još jedna politička stranka, ovaj put Slobodna Srpska, integriše u Partiju demokratskog progresa. I ranije smo imali izuzetnu saradnju te je ovo još jedan korak koji smo napravili u cilju okupljanja i ujedinjavanja ljudi koji žele da mijenjaju stvari u društvu rekao je predsjednik Partije demokratskog progresa, Branislav Borenović, nakon potpisivanja Sporazuma o integraciji Slobodne Srpske u PDP.\nBorenović je istakao da je Slobodna Srpska, sa dva odbornika u lokalnom parlamentu, značajna stranka u Laktašima, opštini u kojoj djeluje.\nDodao je da PDP postaje baza za ukrupnjavanje političke scene i mjesto okupljanja ljudi koji imaju istu ideju Srpske kao prosperitetnog, zdravog i uspješnog društva u budućnosti.\nPredsjednik Slobodne Srpske Nebojša Ličanin istakao je da je izuzetno korektna saradnja sa PDP dovela do odluke o budućem djelovanju u PDP, i da će sve svoje kapacitete staviti u službu promjene društveno-političkih prilika, da bi Republika Srpska bila mjesto u kojoj se ostaje i normalno živi.\nTagged istinito pdp slobodna srpska\nBanjaluka će sufinansirati 41 projekat iz oblasti kulture


Atletski klub Niški maraton : Južne vesti\nAtletski klub Niški maraton\nNenad Filipović treći atletičar sa juga u timu za Rio\n14:11, 11. 1. 2016.\nPoslednjeg dana prošle godine Nenad Filipović, član Atletskog kluba Niški maraton, postao je 71. član srpskog olimpijskog tima, pa će uz brata blizanca Predraga i Vladimira Savanovića, braniti čast „južne pruge“.\nNiška atletičarka treća u Srbiji\n09:57, 4. 3. 2013.\nMilana Gavrilov iz Atletskog kluba Niški maraton zauzela je treće mesto na Prvenstvu Srbije u krosu. Goran Stoiljković zauzeo treće mesto u konkurenciji seniora.\nSportska oprema za niške osnovce\n09:00, 8. 10. 2012.\nAtletski klub "Niški maraton" dobio je rekvizite za atletiku namenjene sportskom programu za učenike od 1. do 4. razreda.\nNiške atletičarke uspešne u Kupu\n10:07, 27. 9. 2012.\nJuniorke Atletskog kluba Niški maraton osvojile su tri medalje u finalu Kupa Srbije u Kragujevcu.\nDve medalje atletičara Niškog maratona\n10:04, 11. 7. 2012.\nNa Prvenstvu Srbije za mlađe juniore u Kragujevcu dvojica atletičara Niškog maratona osvojili su medalje.


Bez obzira na to koja koalicija bude formirana nakon izbora – to će biti krhka struktura. Loši su izgledi da će Angela Merkel dobiti jakog i međunarodno uticajnog naslednika, procenjuje urednik u "Dojče veleu" Feliks Štajner.\nSlika je kontradiktorna: s jedne strane dosadna izborna kampanja, bez uzbudljivih debata i bez stvarne polarizacije između političkih tabora, a sa druge, bar kako sada stvari stoje, neizvestan i uzbudljiv ishod izbora kao retko kada. Niko naime, ne može da predvidi ko će naslediti Angelu Merkel, niti to koje će stranke formirati novu vladu.\nKancelarka se ne kandiduje na ovim izborima, što se nikada u istoriji SR Nemačke nije dogodilo. Ali to ne objašnjava zašto je ova izborna trka otvorena do samog kraja. Ona sve više podseća na prošlogodišnje američke predsedničke izbore, kada veliki deo glasača u suštini nije bio ni za jednog kandidata.\nDemohrišćani (CDU/CSU) sa Arminom Lašetom i Zeleni sa Analenom Berbok već nedeljama su u anketama u konstantnom padu. Ispostavilo se da je Olaf Šolc, za koga se dugo mislilo da nema šanse, pravo iznenađenje ovog leta. On je sa svojim Socijaldemokratama (SPD) prestigao Demohrišćane, što se nije dogodilo već 15 godina!\nAli, s obzirom na to da čak i te tri trenutno najjače stranke imaju po oko 20 odsto podrške, čini se da to neće biti dovoljno za bilo kakvu koaliciju koju bi, kao u poslednjih 25 godina, sačinjavale samo dve stranke. Tradicionalna, takozvana „Velika koalicija“ CDU i SPD, odavno nije tako velika. Dakle – biće komplikovano. Trenutno su moguće četiri koalicije sastavljene od tri stranke, ali nijedna od njih ne bi bila formirana iz prevelike ljubavi.\nPodsećanjem na to kako su pre četiri godine nakon izbora izgledali pregovori o formiranju koalicije, može se naslutiti kako će to biti i nakon ovih: Demohrišćani, Zeleni i Liberali (FDP) tada su nedeljama pregovarali i na kraju nisu uspeli da se dogovore. Mogli bi da budu u pravu oni koji su se prošle godine kladili da će se Angela Merkel za Novu godinu i po 17. obratiti naciji – ne zato što će odustati od povlačenja iz politike, već zato što njen naslednik do tada još neće biti izabran.


Miščević: Srbija će do kraja marta biti spremna za još pet poglavlja - Politika - Dnevni list Danas\nPočetna » Politika » Miščević: Srbija će do kraja marta biti spremna za još pet poglavlja\nMiščević: Srbija će do kraja marta biti spremna za još pet poglavlja\nSrbija će do kraja marta biti spremna za otvaranje još pet poglavlja u pregovorima o pristupanju Evropskoj uniji, izjavila je danas šef tima za pregovore o pristupanju Srbije EU Tanja Miščević.\n0Piše: FoNet 13. marta 2018. 13.22\nOna je na konferenciji o otvaranju poglavlja 30 precizirala da će peto biti poglavlje 17 o ekonomskoj i monetarnoj politici, koje će biti spremno do kraja meseca.\nGovoreći o poglavlju 30 koje se odnosi na spoljne odnose, a otvoreno je u decembru, Miščević je rekla da će biti održano nekoliko video konferencija sa predstavnicima EU radi informisanja o očekivanjima u ispunjavanju uslova za zatvaranje tog poglavlja.\nOna je podsetila da je Srbija dobila dva osnovna merila za zatvaranje poglavlja 30 – članstvo u Svetskoj trgovinskoj organizaciji i izrada akcionog plana za usklađivanje sa pravnim tekovinama EU.\nSvetska trgovinska organizacija u svom članstvu ima i EU i svaku pojedinačnu članicu Unije i prilikom njenog širenja se traži da nove članice postanu i članice STO, rekla je Miščević.\nOna je upozorila da i dalje postoji nerazumevanja oko toga šta treba da sadrži akcioni plan i koliko precizan treba da bude, dodajući da se za sva pitanja čeka pojašnjenje.\nMiščević je rekla da Srbija mora da dokaže da se ponaša kao članica, dodavši da smatra da je potrebno bar godinu dana za takvu procenu.\nPodsetivši da je okvirni rok za pristupanje zemalja zapadnog Balkana 2025. godine, Miščević je istakla da to znači da svi pregovori moraju da se završe do 2023, jer je potrebno godinu i po do dve da sve članice EU i Srbija ratifikuju sva potrebna dokumenta i da se organizuje referendum o pristupanju Uniji.\nNemamo previše vremena da ispunimo merila i završimo pregovore o članstvu u STO, upozorila je Miščević.\nEU, evrointegracije, poglavljaBeograd


Njujork -- Kina je postala svetski lider u trgovini, prestigavši SAD koje su tu poziciju zauzimale praktično od kraja Drugog svetskog rata. Ove podatke je objavila agencija Blumberg, pozivajući se na izveštaj američkog ministarstva trgovine i podatke kineske carinske službe. Kina je lani ostvarila trgovinsku\nNjujork -- Kina je postala svetski lider u trgovini, prestigavši SAD koje su tu poziciju zauzimale praktično od kraja Drugog svetskog rata.\nOve podatke je objavila agencija Blumberg, pozivajući se na izveštaj američkog ministarstva trgovine i podatke kineske carinske službe.\nMeđunarodni eksperti su ranije predvidjali da će Kina preuzeti primat od SAD u trgovini, ali su procenili da se ta promena neće dogoditi pre 2016. godine.\nAmerička privreda je, mereno vrednošću ostvarenog bruto domaćeg proizvoda (BDP), još uvek znatno jača nego kineska, ali prema većini meritornih Kina bi mogla da preuzme ekonomski primat već za desetak godina, ukoliko održi sadašnje visoke stope rasta.\nSAD su, medjutim, u toku 2011. godine imale BDP u vrednosti većoj od 15 biliona dolara, dok je taj pokazatelj u Kini, prema zvaničnim podacima za prošlu godinu, bio bezmalo dvostruko manji - 8,3 biliona dolara.\nKina je, inače, postala vodeći svetski izvoznik 2009. godine, dok su SAD i dalje najveći planetarni uvoznik i lani su imale import u vrednosti 2,28 biliona dolara, dok je kineski uvoz u 2012. bio manji - 1,82 biliona dolara.\nProteklog meseca ekspanzija kineske trgovine je bila veća od očekivane, jer je eksport porastao za 25 odsto u odnosu na januar prošle godine, dok je uvoz uvećan po još većoj stopi - za 28,8 procenata.\nUbrzana ekonomska ekspanzija Kine počela počela je, nakon višedecenijske izolacije, u drugoj polovini sedamdestih godina prošlog veka.\nU periodu 1978. do 2012. Kina je, naime, uspela da ostvari prosečan godišnji privredni rast od 9,9 odsto i zahvaljujući ogromnim investicijama i spektakularnom rastu spoljne trgovine postane druga po snazi svetska ekonomija, iza američke a ispred japanske.\nSledeća ⇨ TIANDŽIN: Eko grad u Kini do 2020.\nPrethodna ⇦ Naš komšija He Čengming


Unija poslodavaca Srbije: Onlajn fiskalizacija? Mi se ne slažemo - Ozon Media\nUnija poslodavaca Srbije: Onlajn fiskalizacija? Mi se ne slažemo\nPrema najavama Ministarstva finansija, Srbija ove ili početkom 2018. godine definitivno uvodi onlajn fiskalizaciju. To znači da će svaka fiskalna kasa u svakom trenutku biti direktno povezana sa sistemom Poreske uprave.\nStruka i privreda su protiv. Kažu, prepisuje se hrvatski model koji nije uticao na smanjenje sive ekonomije, a biće dodatni trošak za svakog vlasnika radnje od 250 do 1.200 evra, koliko koštaju takvi uređaji.\nPrivrednici u Srbiji imaju gotovo 200.000 fiskalnih kasa koje na svakih 14 dana podatke o iznosima sa računa šalju u Poresku upravu. Nove bi, bez odlaganja, u realnom vremenu dostavljale i podatke o prodatim proizvodima. Njihovo uvođenje, procenjuju privrednici, možda će koštati i sto miliona evra.\n“Mi se ne slažemo sa tim, smatramo da je to nepotreban trošak privredi, ukoliko je to potrebno Ministarstvu finansija onda nek iznađe sredstva na neki drugi način pa neka nam to da besplatno i uzme ovo što smatra da nam više ne treba”, navodi Nebojša Atanacković iz Unije poslodavaca Srbije.\nKoliko će koštati uvođenje onlajn fisklanih kasa i ko će to da plati u Ministarstvu finansija ne otkrivaju. Navode samo da su počeli da pišu zakon i da očekuju da posle javne rasprave bude usvojen pre kraja godine.\n“Prilikom izrade zakona vodiće se računa da izmene ne dovedu do znatnijeg finansijskog napora poreskih obveznika, a razmotriće se i fazno uvođenje. Osnov rešenja je elektronsko preuzimanje fiskalnih podataka iz fiskalnih kasa”, navode iz Ministarstva finansija.\nNikola Altiparmakov iz Fiskalnog saveta ističe da postoji samo jedan platiša.\n“Na kraju dana samo jedan može da bude platiša a to su uvek poreski obveznici. Dakle 2004. i 2005. godine kad su uvođeni Dži-Pi-Ar-Es uređaji za bežično očitavanje postojale su subvencije za mala i srednja preduzeća, međutim to su opet platili poreski obveznici”, objašnjava Altiparmakov.\nZato Fiskalni savet traži od Vlade da najpre objavi studiju iz koje bi se videlo koliko košta uvođenje novih kasa i šta se time dobija. Podsećaju da u Hrvatskoj, koja je jedina u svetu uvela taj sistem 2013. nije poboljšana naplata poreza.\n“Ni podaci iz sadašnjih fiskalnih kasa koji se dobijaju bežičnim očitavanjem ne koriste se na adekvatan način. Desetine hiljada korisnika uopšte ne šalje ni sada te izveštaje jednom u dve nedelje. Podaci koji bi se dobijali iz onlajn fiskalnih kasa bili bi praktično identični samo bi se dobijali češće, međutim, ako se ovi sadašnji ne koriste postavlja se pitanje koja bi bila korist od tih budućih”, navodi Altiparmakov.\nIdeja o uvođenju onlajn fiskalnih kasa u Srbiji postoji još od 2013. godine kada je Poreska uprava, čak, raspisala pa poništila tender za njihovu nabavku.\nUdes na putu Irig-Ruma, poginuo muškarac\nStudenti pozvani da pišu o održivom razvoju


Priština i Beograd o povratku ljudi\nPredstavnici kosovskog Ministarstva za zajednice i povratak i srpskog Ministarstva za Kosovo, uz medjunarodne zvaničnike, počeli su razgovore na tehničkom nivou o realizaciji projekata za povratak raseljenih lica na Kosovo. U Beogradu je u ponedeljak održan prvi sastanak podgrupa o mogućnosti finansijske podrške. U intervjuu za naš radio podovom Svetskog dana izbeglica, ministar za zajednice i povratak, Branislav Grbić najavio je početak saradnje Prištine i Beograda ocenivši da je samo učešćem svih faktora moguć uspeh tog procesa.\nUspeh povratka raseljenih lica, a posebno Srba, zavisi od zajedničkog rada svih faktora, medjunarodne zajednice, kosovskih i srpskih vlasti, izjavio je za Radio Slobodna Evropa ministar za zajednice i povratak u vladi Kosova, Branislav Grbić. Grbić kaze da nedostatak finansija onemogucava adekvatan i brži povratak, te je potrebna šira saradnja.\nOvakva ocena Grbića dolazi pošto su predstavnici kosovskog Ministarstva za zajednice i povratak, UNHCR-a i UNMIK-a razgovarali u ponedeljak u Beogradu sa zvaničnicima srpskog Ministarstva za Kosovo o podršci projektima povratka.\n“Imali smo jednu tehnicku podgrupu koja je imala razgovor sa Ministarstvom za Kosovo i Metohiju, ispred vlade Srbije, gde smo zajedno sa predstavnicima UNHCRa imali jednu tehnicku podgrupu i dogovorili se za tri zajednicka projekta koje bi ovo Ministarstvo (za zajednice i povratak) u saradnji sa Srbijom, odredili na Kosovu”, kaze Grbic.\nRazgovori su vodjeni o mogucnostima da vlada u Beogradu finansijski pomogne u realizaciji projekata povratka. Sastanak je odrzan iza zatvorenih vrata a nasi izvori iz ministarstva kazu da u Beogradu raste interesovanje za pomoc procesu povratka.\nIstice se da medju raseljenim Srbima, uglavnom onima koji se nisu mogli integrisati ili koji zive u kolektivnim centrima, postoji zelja za povratkom. Takodje je najavljeno da ce se u julu predstavnici dva ministarstva sastati na Kosovu, kako bi se nastavili razgovore o tehnickim pitanjima. Ovi sastanci, kako ocenjuju nasi izvori, mogu biti podsticaj za eventualnu politicku saradnju dva ministarstva.\nPrema recima Grbica, ministarstvo radi na osnovu strategije za 2007. godinu, koja obuhvata pomoc organizovanom i individualnom povratku, te program legalizacije opstanka zajednica u opstinama u kojima zive.\n“Mi smo u skladu sa budzetom koji je 5,2 miliona evra organizovali projekte povratka u cetiri opsitne, Vucitrn, Prizren Klina i Kosovo Polje. Sto se tice individualnog povratka tu radimo zajedno sa UNDPom i ove godine oko 40 odsto budzeta izdvojili smo za intergaciju zajednica u sredinama gde zive, to su mini projekti za njihov opstanak, gde mogu sa svojim radom ostvariti prihode i na taj nacin obezbede egzistenciju.”\nMinistar kaze da je 20 projekata spremno za realizaciju u vrednosti od 20 miliona evra, ali ta investicija ne postoji. Grbic ocenjuje da se donacijama mogu stvroti mnogi uslovi. Stoga on istice da je neophodna pomoc svih faktora.\n“Povratak je jedno osnovno pravo svakog coveka koji je ziveo na Kosovu, sto znaci da svakome treba pruziti sansu da se vrati tamo gde je ziveo i da mu se stvore uslovi za jedan novi pocetak. To znaci da celokupna medjunarodna zajednica, institucije sistema na Kosovu i predstavnici Srbije, trebaju biti ukljuceni da taj proces povratka zazivi da bude u kvantitetu veci i da kvalitet u mogucnosti ostanka tih izbeglica bude zagarantovan”, kaze Grbic.\nNa Kosovo se do sada vratilo oko 17 000 raseljenih lica, od toga oko 8 500 Srba.\nUpitan koliko će raseljeni biti spremni da se vrate ukoliko Kosovo dobije nezavisnost, Grbić je odgovorio.\n“Smatram da nijedno političko rešenje Kosova ne bi trebalo da onemogući povratak raseljenih, jer je to humanitarno pravo i to je na principu individualnog rešenja. Tako da svaki pojedinac treba da reši problem da li želi i da li je spreman da živi u takvom Kosovu”.\nKosovski ministar za povratak ističe da je rešavanje statusa Kosova, kao prioritetno pitanje utiče na proces povratka, te očekuje da se dodje do rešenja koje će omogućiti pripadnicima svih zajednica da žive u demokratskom okruženju.


Tači sa Abeom: Saradnja Kosova i Japana; o normalizaciji odnosa sa Srbijom\nIzvor: B92, 13.Sep.2019, 23:51\nKosovski predsednik Hašim Tači u Tokiju je sa japanskim premijerom Šinzo Abeom razgovarao o unapređenju saradnje Kosova i Japana.\nOcenili su da je ona u poslednjoj deceniji izuzetno proširena.\nKako je saopšteno iz kabineta predsednika tzv. Kosova, tokom susreta sa premijerom Abeom bilo je reči i o dijalogu o normalizaciji odnosa Kosova i Srbije kao preduslovu za učlanjenje dve zemlje u >> Pročitaj celu vest na sajtu B92 << Evropsku uniju.\n"Dao sam garancije premijeru Abeu da Kosovo ostaje opredeljeno za nastavak dijaloga i postizanje sveobuhvatnog mirovnog sporazuma koji podrazumeva međusobno priznanje“, rekao je Tači na zajedničkoj konferenciji za medije. I premijer Abe je govorio o značaju dijaloga i postizanja sporazuma između Kosova i Srbije i stvaranju uslova na nastavak dijaloga.\n"Japan promoviše regionalni mir i stabilnost. Mi podržavamo dijalog Kosova i Srbije koji olakšava EU. Nadam se da vidim liderstvo predsednika Tačija u postizanju progresa u dijalogu", kazao je on.\nDanas: Premijer Japana: U poslednjoj decinij odnosi Japana i Kosova izuzetno prošireni


Izvor: RTS, 24.Okt.2019, 11:32\nRadna grupa za izradu Nacrta Strategije razvoja sistema javnog informisanja (Medijska strategija) završila je jednomesečni rad na ovom dokumentu i on je juče predat Vladi Srbije. Pre konačnog usvajanja Vlada Srbije dokument treba da pošalje na mišljenje nadležnim ministarstvima i Republičkom sekretarijatu za zakonodavstvo, saopštilo je Udruženje novinara Srbije.\nUdruženje novinara Srbije podseća >> Pročitaj celu vest na sajtu RTS << da je Nacrt Medijske strategije 17. maja posle javne rasprave upućen Evropskoj komisiji uz značajne izmene zbog čega su protestovali UNS i druga novinarska i medijska udruženja koja su imala svoje predstavnike u Radnoj grupi za izradu Medijske strategije.\nPosle toga, premijerka Ana Brnabić je izjavila da su izmenjeni tekst Medijske strategije u Brisel poslali njeni saradnici bez njenog znanja, kao i da "apsolutno misli da je došlo do greške".\nInače, na dokument koji je dostavljen Vladi dali su saglasnost svi članovi Radne grupe u čijem su sastavu devet predstavnika novinarski i medijskih udruženja i osam predstavnika države.\nRadna grupa je u izradi ovog dokumenta uzela u obzir i analizu italijanskog eksperta kojeg je angažovala Evropska komisija dr Frančeska Šakitana.\nUNS podseća da je premijerka Ana Brnabić u julu ove godine zatražila da članovi Radne grupe do kraja meseca iznesu sve svoje primedbe na nacrt tog dokumenta, kako bi uz mišljenje Evropske komisije "finalizovali predlog" koji će biti upućen Vladi na usvajanje.\nAdvertiser-Serbia.com: Vladi Srbije predat Nacrt Medijske strategije\nRadna grupa za izradu Nacrta Strategije razvoja sistema javnog informisanja (Medijska strategija) završila je jednomesečni rad na ovom dokumentu i on je juče predat Vladi Srbije. Članak Vladi Srbije predat Nacrt Medijske strategije se pojavljuje prvo na Dnevni list Danas.


Ichiban 2020 - Nagrađeni najbolji Toyotini partneri za izvrsnost u zadovoljstvu stranaka - Automagazin\nPreko 2500 Toyotih partnera u Evropi takmiči se za čast da budu jedan od 45 Ichiban pobednika svake godine, nagrade koju dobijaju oni koji pokažu jedinstven pristup i posvećenost poslovnoj filozofiji koja stranku stavlja na prvo mesto.\nMarina Tomić (direktor prodaje, Toyota Srbija), Saša Blečić (vlasnik, TAGO CAR), Sanja Blečić (direktor, TAGO CAR) i Robert Lukić (direktor, Toyota Srbija)\nTOYOTA TAGO CAR tim\n“Toyota Ichiban najvažnija je evropska nagrada Toyote za zadovoljstvo klijenata i izuzetne rezultate poslovanja. Za nas je velika čast da smo se, u konkurenciji od preko 2500 evropskih dilera brenda Toyota, našli među 45 najboljih i da ovu nagradu osvajamo po osmi put - što nas izdvaja ne samo na našem matičnom srpskom tržištu, već i u regionu. Biti sinonim za broj jedan i nositi titulu Ichiban na evropskom nivou zaista je stvar prestiža, ali i dokaz da su naši klijenti za nas uvek na prvom mestu. Sve ovo je i jedna velika obaveza, da nastavimo ovaj sjajan niz konstantnim unapređenjima našeg poslovanja i posvećenošću u našem radu.


Momirović: Izgradnja kontrolnog tornja na aerodromu u Nišu počinje novembra - Društvo - Dnevni list Danas\nPočetna » Vesti » Društvo » Momirović: Izgradnja kontrolnog tornja na aerodromu u Nišu počinje novembra\nMinistar građevinarstva, saobraćaja i infrastrukture Srbije Tomislav Momirović izjavio je danas da bi izgradnja savremenog kontrolnog tornja na niškom aerodromu mogla da krene tokom novembra ove godine.\nOn je rekao da radovi na gradnji terminalne zgrade teku po planu i da će taj objekat, u koji će naša država uložiti 11 miliona evra, biti završen za dve godine.\nMomirović je rekao da će nakon završetka nove terminalne zgrade aerodrom u Nišu moći da opsluži milion i po putnika i podsetio da je dosadašnji rekord niškog aerodroma 420.000 putnika u 2019. godini.\nDirektor preduzeća „Aerodromi Srbije“ Mihajlo Zdravković kazao je da će nakon izgradnje nove terminalne zgrade uslediti rekonstrukcija postojeće aerodromske zgrade.\nGradonačelnica Niša Dragana Sotirovski izjavila je, prilikom obilaska gradilišta, kako se nada da će, uz dogovor sa preduzećem „Aerodromi Srbije“, ministarstvom i državom, aerodrom dobiti nove letove i to ka onim destinacijama na koje građani svakodnevno ukazuju.\nAerodromkontrolni toranjMinistarstvo građevinarstva saobraćaja i infrastruktureTomislav MomirovićNiš\nDruštvo • 31.05.2022. 18:50\nMomirović: Nemačka može biti uzor Srbiji i u ekološkim projektima


Cvijanović: Jaka Srpska – politička misija SNSD-a | Zvornik Danas\nCvijanović: Jaka Srpska – politička misija SNSD-a\non: 20. септембра 2018 In: Politika, VIJESTI\nŽeljka Cvijanović u Bijeljini (Foto: SRNA)\nBIJELJINA – Kandidat SNSD-DNS-SP za predsjednika Republike Srpske Željka Cvijanović izjavila je danas da je jaka Srpska politička misija SNSD-a, koji će nastaviti da je jača i radi na očuvanju stabilnosti njenih institucija.\n„SNSD zna šta radi. Mi želimo da sve što se dešava u Republici Srpskoj bude za njen boljitak. Mi nemamo vremena da se bavimo nečijim izmišljotinama“, rekla je Cvijanovićeva na druženju sa aktivistima bijeljinskog SNSD-a na Gradskom trgu.\nPrema njenim riječima, bolja su spontana okupljanja SNSD-a nego centralne tribine nekih opozicionih partija.\n„Gdje god dođemo širom Republike Srpske imamo spektakularna okupljanja“, naglasila je Cvijanovićeva.\nNosilac poslaničke liste SNSD-a za Narodnu skupštinu Republike Srpske iz Izborne jedinice šest Nedeljko Ćorić rekao je da je da ova stranka okuplja, pomiruje i širi pozitivnu energiju.\n„U ovoj stranci su ljudi koji rade i grade. Mi nismo ljudi koji ruše i nikada nikome nećemo dozvoliti da ruši Republiku Srpsku. Bez obzira na to što neki pokušavaju da nas sapliću mi jednako brzo idemo u namjeri da Republiku Srpsku učinimo boljom, ljepšom i bezbjednijom“, istakao je Ćorić.\nOn je najavio veliku pobjedu SNSD-a u Bijeljini 7. oktobra, izrazivši uvjerenje da će Željka Cvijanović na mjestu predsjednika Srpske i Milorad Dodik kao srpski član Predsjedništva BiH obezbijediti ljudima u Srpskoj ono što žele.\nOznake: bijeljinaizbori 2018zeljka cvijanovic


Prvi meč na programu je 10. juna u Nišu (18 časova), dok će se revanš odigrati četiri dana kasnije u Povoa de Varzimu.\nNa spisku Ljubomira Obradovića, selektora reprezentacije, za predstojeće duele našlo se pet igrača iz Superlige Srbije, a jedan od njih je i Mladen Krsmančić, srednji bek niškog Železničara.\n"Želimo da izborimo plasman na Svetsko prvenstvo u ovom dvomeču sa Portugalom, sve drugo bi bio neuspeh. Uz dužno poštovanje protivnika, mislim da uz dobru taktiku i pripremu utakmica, nemamo čega da se bojimo", kazao je Krsmančić.\nSrednji bek Nišlija ističe da je već upoznat sa kvalitetima Portugala, kao i da ne očekuje neka velika iznenađenja.\n"Portugal je fizički dominantna ekipa, izuzetno spremna. Već smo pogledali neke njihove utakmice i znamo šta nas čeka. Naravno, slede završne pripreme pred odlučujući dvomeč, tako da verujem da ćemo do prve utakmice biti potpuno spremni."\nReprezentativna akcija u aprilu mesecu i dve utakmice sa protiv Nemačke bile su debitantske za Mladena Krsmančića u seniorskoj reprezentaciji Srbije.\n"Dosta mi znači što sam debitovao za seniorsku reprezentaciju baš protiv Nemaca, da osetim tu atmosferu. Kako vreme protiče mislim da će mi biti sve lakše, želim da pokažem da nisam slučajno u reprezentaciji, imam veliku želju i motiv. Nadam se da ću ispuniti očekivanja", zaključio je Mladen Krsmančić.


Foto: Snežana Krstić, Naxi.rs / RAS Srbija\nProtest je počeo nešto pre 13 časova, učenici su nosili transparente poput "Nećemo prijemni" i "Kradete nam budućnost", a pokušali su i da uđu u zgradu Ministarstva, koju su gađali jajima.\nNakon što nisu primljeni na razgovor, šetali su po gradu, blokirajući trg Slavija, Nemanjinu ulicu, ulicu Kneza Miloša, kao i Bulevar kralja Aleksandra, nakon čega su se ponovo vratili pred Ministarstvo.\nNezadovoljni đaci potpuno su se razišli oko 17 sati, a novi protest najavili su i za sutra i to odmah nakon što završe kombinovani test (posle 11 časova), prema poslednjim informacijama koja imamo, takođe ispred zgrade Ministarstva prosvete.\nU jednom momentu grupa osmaka nagrnula je ka ulazu u Ministarstvo prosvete.\nMali maturanti ispred zgrade Ministarstva prosvete u Nemanjinoj ulici\nU Nemanjinoj je zabeležen i jedan incident kada ja automobil pokušao da prođe kroz masu okupljenih.\nPostoje dve vezije tog gogađaja - prvi da je u tom incidentu automobil zakačio nogu oca jednog učenika, a prema drugoj, jednu od olupljenih devojčica.\nU tom incidetu kako smo saznali, nije bilo povređenih, a nije ni Hitna pomoć intervenisala.\nPosle Ministarstva i zgrade Vlade, osamci su nastavili protestne šetnje centralnim gradskim ulicama.\nMali maturanti u protestnoj šetnji centrom Beograda.\nU jednom momentu blokirali su trg Slavija.\nJajima su gađali zgradu Ministarstva prosvete.\nNapuštaju zgradu Vlade Srbije\nNekoliko minuta na Slaviji je bio obustavljen saobraćaj.\nMaturanti ispred Ministarstva prosvete traže da se poništi završni ispit, odnosno polaganje male mature.\nSkup je poče u Nemanjinoj ulici, ispred Ministarstva, oko 13 časova, a narednih sati sve je bilo više učenika.\nProtest maturanata: "Imamo i rezervni" (video: Snežana Krstić)\nMeđu okupljenima u početku su bili samo đaci, kasnije se pojavila i nekolicina roditelja.\nProtest đaka ispred zgrade Vlade Srbije.


Država finansira "linije od javnog značaja" sa niškog aerodroma\n29/01/2019 | 19:52\nVlada Srbije obezbedila sredstva za finansiranje prvih avio-linija od javnog značaja sa niškog aerodroma “Konstantin Veliki”, najavljeno je iz resornog ministarstva.\n“U četvrtak bi Vlada trebalo da donese uredbu kojom će biti definisani regioni koji će imati pravo da koriste te linije do evropskih gradova”, rekao je pomoćnik ministra građevinarstva, saobraćaja i infrastrukture Zoran Ilić novinarima u Nišu.\nOn je najavio da će uskoro biti raspisan javni konkurs za prevoznike koji će leteti na linijama od javnog značaja, čime će biti omogućeno dodatno povezivanje Niša sa deset evropskih destinacija.\nOd kada je niški aerodrom preuzela država, Vlada je u njega uložila 256 miliona dinara, rekao je Ilić i najavio izgradnju novog tornja na aerodromu, u vrednosti od 5,5 miliona evra, čiji završetak je planiran za decembar 2021. godine.\nIlić je ocenio da prelazak aeorodroma “Konstantin Veliki” u državno vlasništvo nije negativno uticao na njegovo poslovanje.\n“Nijedan zaposleni nije otpušten. Grad više nije mogao da ulaže u razvoj aerodroma i to je glavni razlog promene vlasništva. Nama je potreban aerodrom koji će raditi 24 sata dnevno”, rekao je on.\nPo njegovim rečima, koncesioni ugovor zaključen sa kompanijom “Vansi erports” trebalo da bude objavljen u narednih mesec dana, s obzirom na to da se privode kraju “podešavanja master plana” i “usaglašavanja sa partnerom”.\nInvazija nemačkih polovnjaka na srednju i istočnu Evropu


Ovakvo rešenje prihvaćeno je tokom izrade predloga zakona, a na predlog Narodne banke Srbije.\nNa ovaj način, kako se navodi u saopštenju NBS, rešeno je dugogodišnje pitanje naplate turističkih aranžmana po prodajnim kursevima banaka za devize ili efektivni strani novac.\nRešenjem iz novog Zakona o trgovini cene turističkih aranžmana postaju u potpunosti uporedive i predvidljive jer neće zavisiti od dnevnih prodajnih kurseva koje utvrđuju banke, ističu iz NBS.\n"Ovim rešenjem, korisnici usluga turističkih agencija imaće mogućnost da sa velikom izvesnošću planiraju iznos izdatka u porodičnom budžetu za plaćanje turističkih aranžmana koji se realizuju u inostranstvu, budući da će im cena takvog aranžmana biti iskazana i naplaćena primenom zvaničnog srednjeg kursa dinara, koji je zahvaljujući naporima i aktivnostima NBS, već nekoliko godina unazad na stabilnom nivou i bez vecih oscilacija", piše u saopštenju.\nIz NBS ukazuju da su, prema dosadašnjim propisima, ali i prema novom zakonu, trgovci dužni da cene po pravilu iskazuju u dinarima, dok samo izuzetno mogu da cenu istaknu u stranoj valuti, kao što je to slučaj u trgovini uslugama u turizmu koje su u neposrednoj vezi sa inostranstvom.\nMeđutim, u tom slučaju, prema novom zakonu, trgovac mora da pri isticanju i naplaćivanju cene naznači i kao obračunski kurs primenjuje isključivo zvanični srednji kurs dinara.\nNovi Zakon o trgovini objavljen je u "Službenom glasniku Republike Srbije i stupa na snagu osmog dana od dana objavljivanja, odnosno 30. jula 2019. godine, navodi se u saopštenju.\nKurs neznatno izmenjen, 118,42 dinara za evro\nPraznici tokom februara i marta, Dan zaljubljenih, Sretenje i 8. mart idealna su prilika ove godine za produženi vikend i da se sa voljenom osobom ili porodično otputuje na kraći odmor.\nDve ili više soba greje 28 odsto domaćinstava u Srbiji, sve sobe greje tek 25 odsto domaćinstava, dok je osam odsto domaćinstava bez stalnog grejanja usled siromaštva, pokazuje istraživanje udruženja Pobuna.\nPosle najave da će zabraniti uvoz automobila standrada motora evro 3 reagovalo je i tržište.\nU Srbiji svakog dana na posao ide 35.000 PENZIONERA\nProsečna penzija u Srbiji iznosi oko 26.000 dinara, pa penzioneri sve češće odlučuju da svoje budžete dopunjavaju povremenim poslovima.\nCENE STANOVA NA ROLERKOSTERU Najskuplji kvadrat koštao 7.800 evra, u TOP TRI Stari grad, Savski Venac i Novi Beograd\nPoznata je informacija da su cene u glavnom gradu skočile i za sedam odsto, ali ono što sve interesuje jeste gde se krije najskuplji, a gde najjeftini kvadrat u Srbiji.


Usvojen Revidirani plan poslovanja JP Elektroprivreda BiH d.d. - Sarajevo za period 2018. -2020.\nU prostorijama Fonda za zaštitu okoliša Federacije BiH, 07.maja 2018.godine, Bajazit Jašarević, generalni direktor, dr.sc. Senad Salkić, izvršni direktor za kapitalne investicije i dr.sci.oec Fuad Čibukčić, direktor Fond za zaštitu okoliša FBiH potpisali su Sporazum o sufinansiranju izrade Idejnog projekta snabdijevanja toplinskom energijom iz TE ¨Kakanj¨ područja do/i Sarajeva.\nIdejnom projektu je prethodila „Studija opravdanosti snabdijevanja toplinskom energijom iz TE Kakanj područja do/i Sarajeva“ u okviru koje je provedena detaljna analiza opravdanosti snabdijevanja toplinskom energijom iz TE ¨Kakanj¨ područja do/i Sarajevo, uključujući sve okolinske aspekte i analizu rizika projekta s obzirom na zahtjeve i sigurnost snabdijevanja električnom i toplinskom energijom.\nProjekat snabdijevanja toplinskom energijom područja do/i Sarajeva iz TE ¨Kakanj¨omogučiće pouzdano, sigurno i stabilno snabdijevanje toplinskom energijom područja do/i glavnog grada na bazi domaćih energetskih resursa te neovisnost od uvoznog gasa.\nCilj projekta je značajno smanjenje emisija CO2, NOx i SO2, poboljšanje kvaliteta zraka, poboljšanje visokoefikasne kogeneracije, te stvaranje uslova za provođenje odredbi iz Direktive Evropske unije o energetskoj efikasnosti.\nKorištenje toplinske energije stvara mogućnost optimizacije troškovne efikasnosti za grijanje, nižu cijenu, ostvarenje visokoefikasne kogeneracije, uštedu primarne energije u gradovima i što je posebno važno neovisnost grada i njegovih stanovnika od uvoznog gasa.\nFond za zaštitu okoliša na osnovu odobrenja Vlade FBiH učestvuje u sufinansiranju izrade Idejnog projekta sa 500.000,00 KM.\nElektroprivreda BiH i Fond za zaštitu okoliša FBiH u omjeru 50 procenata sufinansirali su i izradu „Studije opravdanosti snabdijevanja toplinskom energijom iz TE Kakanj područja do/i Sarajeva“, vrijednosti 526.500,00 KM.\nUkupni investicioni troškovi za izgradnju vrelovoda za snadbijevanje toplinskom energijom iz TE „Kakanj“ područja do/i Sarajevo, prema rezultatima Studije iznose cca 230 miliona KM.\nPotpisivanju Sporazuma su prisustvovali i Nermin Džindić, federalni ministar energije, rudarstva i industrije, Enver Merdić, direktor TE Kakanj i Pero Goluža, predsjednik Upravnog odbora Fonda za zaštitu okoliša FBiH.


» Ne boj se, to je samo strah Ne boj se, to je samo strah | Coaching Akademija\nStrah od visine, letenja u avionu, od neke životinje ili javnog nastupa, određene situacije ili neke osobe, možemo uspešno prevazići putem korisnih tehnika NLP metodologije.\nOtkrivanjem strukture kojom kreiraju strah i relativno jednostavnom promenom te strukture u koristan resurs, menja se čitava emocionalna postavka čoveka prema određenom strahu.\nLicencirani coach ili trener, koji je prošao kroz temeljnu i kvalitetnu NLP edukaciju i raspolaže bogatim iskustvom, u stanju je da na licu mesta, uz par prijatnih vežbi, oslobodi osobu neprijatnosti i momentalno je ostavi u dobrom stanju značajnom za sledeći korak ka kvalitetnijem životu.\nPostoji mnogo interesantnih demonstracija kako NLP metode mogu biti korisne u svakodnevnom životu. Neuro-Lingvističko Programiranje zapravo i predstavlja koristan alat u sasvim običnim životnim situacijama, čiji se kvalitet toka ili ishoda značajno menja uz primenu ove plemenite i veoma efikasne metodologije.\nObzirom da se NLP pravac bazira na činjenici da naš um ima sposobnost da u svakom trenutku napravi korisnu promenu, često je lako promeniti stvari kroz jednostavnu konverzaciju i tako izbeći osećaj prolaska kroz „terapiju“. Ovim putem, sve NLP metode moguće je svrsishodno inkorporirati u naš svakodnevni život, na prijemčiv način za bilo kog pojedinca.\nNajlepše u radu sa metodama iz NLP-a je što osoba nemora da izlaže sadržaj i da ”razgolićava” svoju dušu, pošto se uopšte ne istražuje sadržaj neprijatnog iskustva već se istražuje samo struktura gde se i pravi mala promena koja onda čini tu razliku koja pravi razliku.\nAko pomislimo na enorman broj ljudi koji leči blaži oblik različitih strahova i fobija, ne tako naivnim medikamentima, možemo uvideti da lečenje posledice prolongira agoniju osobe samom pomisli na prekid terapije, a uzrok i kontrola nelagode i dalje ostaju prisutni, direktno utičući na kvalitet života osobe.\nNeprijatne senzacije nisu nužno fatalne, a naš psiho-fizički odgovor na njih pravi razliku između osobe paralisane sopstvenim strahovima i pojedinca rešenog da ne dozvoli strahu pobedu nad svemoćnim umom ljudskog bića.\nUverenja, pozitivni resursi, vizualizacija, reprezentativni sistemi kao i mnoge druge značajne oblasti Neuro-Lingvističkog Programiranja, čine deo prijatnih metoda koje u modernoj psihologiji sve više predstavljaju značajan put ka rešavanju svakodnevnih poteškoća pojedinca.\nSve ono što vas je do sada sprečavalo da ostvarite svoj pun potencijal, usudite se na posao koji želite, vozite se liftom ili žičarom, prezentujete svoje ideje pred publikom, opušteno putujete avionom, suočite se sa autoritetom, nabavite ljubimca ili sa ponosom kažete da se ne bojite pauka, uz primenu NLP tehnika postaje dostupan segment vašeg života, odgovoran za količinu sreće srazmernu vašoj odluci da konačno živite životom koji želite!\nNaši iskusni coach-evi su uvek tu za vas, zato zakažite vašu sesiju što pre ovde.


Naslovnica MAGAZIN SIPA podnijela krivičnu prijavu protiv Halida Muslimovića\nInspektori Agencije za istrage i zaštitu BiH (SIPA) podnijeli su juče krivičnu prijavu Tužilaštvu BiH protiv pjevača Halida Muslimovića.\nOva informacija potvrđena je za “Glas Srpske” u SIPA.\n“Izvještaj o počinjenom krivičnom djelu protiv H. M. podnesen je 21. septembra. Oštećeno je lice iz Australije na način da je dovedeno u zabludu i da je osumnjičenom u više navrata na svoju štetu putem novčanih transfera ili u gotovini predalo najmanje 209.273 marke. Osumnjičeni H.M. se tereti da je sa ciljem prikrivanja izvora i omogućavanja daljeg korišćenja, sredstva podizao u gotovini, znajući da su stečena na nezakonit način, odnosno činjenjem krivičnog djela prevara”, potvrdili su u SIPA.\nPrema saznanjima “Glasa”, oštećena je Sonja Bašić iz Melburna koja je ranije u javnost iznijela tvrdnje da ju je Muslimović oštetio za oko 400.000 dolara. U oktobru prošle godine u Osnovnom sudu u Banjaluci počelo je suđenje Muslimoviću koji je optužen da je u julu 2018. godine verbalno i fizički napao Bašićevu nakon što je tražila da joj vrati novac koji mu je davala.\nPrethodni članakKolike su prosječne plaće državljana BiH u Njemačkoj\nSljedeći članakNSRS: Sutra nastavak rasprave o Prijedlogu zakona o zaštiti prava na suđenje u razumnom roku